UPRAVA CARINA: Naplata carinskih prihoda manja 9,5 miliona eura\nNaplata prihoda Uprave carina u januaru je bila oko 9,5 miliona eura manja u odnosu na isti prošlogodišnji mjesec, pokazuju zvanični podaci koje je dobila nevladina organizacija (NVO) Akcija za socijalnu pravdu.\n"Tako je u januaru prošle godine, kada nije bilo koronakrize, prihodovano 48,8 miliona eura, dok je u istom ovogodišnjem mjesecu ostvareno 39,4 miliona eura. To ukazuje da je udar koronakrize na carinske prihode početkom ove godine i dalje jak. Cifre su u neto iznosima", naveli su iz te NVO.\nPojedinačno posmatrano, najveći pad zabilježen je u odnosu na naplatu poreza na dodatu vijednost (PDV), pa je u januaru prošle godine naplaćeno 28,9 miliona, a u istom periodu ove 21,5 miliona eura ili 7,4 miliona manje.\n"Naplata akciza na dizel goriva u januaru prošle godine je iznosila 5,5 miliona eura, a ovog januara 4,7 miliona. Naplata akciza na mineralna ulja i goriva je prošlog januara bila 4,4 miliona, a ovog 3,7 miliona eura, dok su akcize na bezolovni benzin iznosile u oba uporedna mjeseca nešto preko milion eura", precizira se u saopštenju.\nNaplata carina je u januaru prošle godine iznosila 1,5 miliona, a u istom mjesecu ove 1,2 miliona. Od akciza na uvezene cigarete prošlog januara je prihodovano 4,4 miliona eura, a ovog 4,5 miliona.\n"Od akciza na alkohol i alkoholna pića prošle godine je u januaru prihodovano 450 hiljada eura, a ovog januara 425 hiljada. Prihod od poreza na kafu prošlog januara je bio oko 190 hiljada, dok je ovog januara prihodovano 230 hiljada eura", rekli su iz te NVO.\nKada su u pitanju akcize na ugalj u proizvodnji, prošlog januara je naplata iznosila 220 hiljada eura, dok je ovog bila veća i iznosila je 476 hiljada eura.\n"Koronakriza već mjesecima snažno razara crnogorsku ekonomiju, a njen kraj se još ne nazire", zaključuje se u saopštenju.


25 GODINA BORBE DSS ZA NACIONALNE I DRŽAVNE INTERESE - Jutarnji GLASnik\nHomePOLITIKA25 GODINA BORBE DSS ZA NACIONALNE I DRŽAVNE INTERESE\nDemokratska stranka Srbije danas obeležava veliki jubilej – 25 godina postojanja, odnosno četvrt veka borbe za nacionalne i državne interese i izgradnju demokratskog društva. Demokratska stranka Srbije bila je dosledna opozicija različitim režimima, ali nikada nije bila opozicija narodu i državi.\nPeriod vlasti Demokratske stranke Srbije od 2004. do 2008. godine karakteriše snažan ekonomski rast zemlje, usvajanje novog Ustava Srbije i sprečavanje plana zapadnih zemalja da preko UN obezbede podršku za proglašavanje kosovske nezavisnosti. Jedna od tekovina vlasti DSS-a je Rezolucija Narodne skupštine Republike Srbije od 26. decembra 2007. kojom je definisano da je Srbija vojno neutralna zemlja koja nikada ne treba da postane član NATO.\nPonosna na rezultate postignute tokom dvedesetpetogodišnjeg političkog delovanja, ali takođe svesna ozbiljnih manjkavosti političkog i javnog života u Srbiji kao i sveopšteg stanja u zemlji, Demokratska stranka Srbije započela je otvaranje jednog novog političkog ciklusa. Novi DSS, koji stvaramo, baštiniće državotvornu politiku po kojoj je stranka uvek bila prepoznatljiva ali će ujedno biti nosilac ideje korenite i preko potrebne promene političkog sistema u Srbiji jer je došlo vreme za novi početak i nove ljude. Stoga Novi DSS strpljivo, razložno ali odlučno započinje borbu za bolju, pristojniju i snažnu Srbiju.


Priština: Lažna dojava o eksplozivnoj napravi u Rektoratu - Radio Kosovska Mitrovica\n17. May 2022, 19:44 -> 19:45\nOsoblje Rektorata u Prištini dobilo je danas popodne na svoju adresu elektronske pošte “preteću poruku o eksplozivnoj napravi”. Nadležne policijske jedinice nakon uviđaja nisu pronašle eksplozivnu napravu, saopštila je Kosovska policija.\n“Kosovska policija je odmah angažovala sve svoje relevantne jedinice, koje su izašle na lice mesta, obezbedile ga i evakuisale osoblje iz zgrade Rektorata” – naveli su iz policije, dodajući da su jedinice za reagovanje u ovakvim slučajevima nastavile potom sa “postupcima kontrole i verifikacije”.\n“Nadležne policijske jedinice, nakon uviđaja, nisu naišle na eksplozivnu napravu. Sve dalje radnje i istrage biće preduzete u koordinaciji sa pravosuđem” – saopštili su iz Kosovske policije.


Saša Ilić - Šta dalje? - Sportske.net\nSaša Ilić - Šta dalje?\nIma li Partizan neku novu ponudu za svog legendarnog kapitena?\nRikardo Gomeš vredi više od Leonarda?Savez "koči" Partizan zbog 70 hiljada evra!Savo ga nije pozvao na prozivku, evo kako je reagovao mladi fudbaler PartizanaKakva borba ''Grobara'' za Leonarda, ali ni konkurencija ne gubi vreme!Dao golčinu sa preko pola terena, a onda došao u Partizan - Ponovo se u Humskoj priča o njemu!\nOd tada je prošlo dve i po nedelje, koliko je Ilić i zvanično fudbalski ''penzioner'', ali nema sumnje da će on i dalje ostati u fudbalu i uz svoj Partizan.\nNa koji način, još uvek nije poznato.\nOno što je Ilić, između ostalog, istakao posle svog oproštajnog meča, jeste da se oseća kao da je samo završio još jednu sezonu i da ga očekuje još jedna prozivka za početak novih priprema.\nProzivka se bliži, ali nema informacija da su čelnici kluba iz Humske ponudili Iliću neku novu ulogu u Partizanu. Podsetimo, tokom prolećne krize crno-belih, uprava je Iliću ponudila mesto sportskog direktora posle ostavke Ivice Ilieva, ali do dogovora nije došlo.\nCrno-beli su i dalje bez sportskog direkora, taj deo posla za sada obavlja šef struke Savo Milošević, ali teško je očekivati da bi uskoro mogli da se obnove razgovori oko Ilićevog preuzimanja direktorskog mesta.\nKoja bi onda mogla da bude nova Ilićeva uloga?\nMožda kao podrška stručnom štabu, nema sumnje da bi bio od velike pomoći Savu Miloševiću, nekako to na prvi pogled deluje kao moguća opcija, ali da sačekamo ponovno okupljanje crno-belih za četiri dana.\nMožda već tada dobijemo odgovor i na ovo pitanje.


Učenici novokneževačke Muzičke škole takmiče se na prvom američkom međunarodnom onlajn takmičenju “Harmonikaška zvezda” – Centar za informisanje Novi Kneževac\nPočetnaKulturaUčenici novokneževačke Muzičke škole takmiče se na prvom američkom međunarodnom onlajn takmičenju “Harmonikaška zvezda”\nredakcija 29. marta 2021. muzička školatakmičenje\nDva učenika harmonike novokneževačke Osnovne muzičke škole učestvovaće na prvom američkom međunarodnom onlajn festivalu i takmičenju „Harmonikaška zvezda“. Takmičenje će se održati u periodu od 16. do 25. aprila, posle čega će biti poznati i rezultati, a novokneževačke harmonikaše i njihovog nastavnika ugostili smo u našem studiju, gde su sa nama podelili svoje utiske o svom učešću.\nIako su naši harmonikaši navikli da nastupaju pred publikom, zahvaljujući podršci nastavnika uspešno su snimili izvođenje kompozicija koje će poslati na ovo takmičenje. Prema rečima nastavnika harmonike Ivana Bičkeija, ovo takmičenje je lepa prilika da učenici novokneževačke škole budu zapaženi i van granica države, ali i da vide nastupe svojih vršnjaka iz raznih krajeva sveta.\nDirektor ovog takmičenja je nagrađivani kompozitor i profesor harmonike Sergej Telešev. Učesnici takmičenja biće podeljeni u dvanaest kategorija, a njihovo umeće ocenjivaće žiri sastavljen od pedesetak stručnjaka iz preko dvadeset zemalja, a za najbolje takmičare obezbeđene su vredne nagrade.


ŠEF EU SAZVAO HITAN SASTANAK SAVJETA EU ZBOG SITUACIJE U SIRIJI | Hayat.ba\nŠEF EU SAZVAO HITAN SASTANAK SAVJETA EU ZBOG SITUACIJE U SIRIJI\nŠef diplomatije EU Joseph Borel sazvao je hitan vanredni sastanak Savjeta ministra vanjskih poslova zbog eskalacije borbi u Siriji.\nVanredni sastanak Savjeta EU će biti održan sljedeće nedjelje, posebno na zahtjev ministra vanjskih poslova Grčke, kaže Borel.\nJoseph Borel je u saopćenju ocijenio da obnovljene borbe u Idlibu i oko njega predstavljaju ozbiljnu prijetnju međunarodnom miru i sigurnosti, a da situacija izaziva ”neizrecivu ljudsku patnju među stanovništvom” koja ima ozbiljan uticaj na region i šire.\nEvropska unija mora udvostručiti napore kako bi se riješila ovu užasnu humanitarnu krizu i to svim sredstvima koja su joj bila na raspolaganju – kaže Borel.\nŠef EU diplomatije naglašava da je u kontaktu sa svim akterima i podsjeća da za krizu u Siriji postoji samo političko rješenje, piše Tanjug.\nSvi, posebno sirijski režim, moraju pod hitno da se ponovo uključe u politički proces pod okriljem Ujedinjenih nacija – kazao je Borel. Joseph Borel dodaje da EU pažljivo prati migracijsku situaciju na vanjskim granicama Unije i da je angažovana u pružanju podrške Grčkoj i Bugarskoj.\nOn poručuje da se sporazum koji su EU i Turska postigli o zaustavljanju migrantskog talasa mora održati.\nPrethodno je Evropska komisija pozvala na vanredni sastanak ministra unutrašnjih poslova EU zbog novog pritiska migranta koji iz Sirije preko Turske žele da uđu u EU.\nNermina Hasić - 28/01/2021 13:03 0\nOd kada je izašao iz bolnice akademik Abdulah Sidran, neumorno sa svojim prijateljima na društvenim mrežama dijeli trenutke oporavka od Corona virusa.


Gradjani Južne Osetije skoro jednoglasno za nezavisnost\nOko 99 odsto gradjana gruzijske republike Južne Osetije na referendumu se izjasnilo za nezavisnost i medjunarodno priznanje te republike, saopštili su rano jutros izvori iz lokalne izborne komisije. Na referendum i izbore za predsednika republike juče je izašlo oko 95 odsto, odnosno više od 50.000 birača, a za aktuelnog predsednika Eduarda Kokojtija glasalo je 98 odsto, prenose ruski mediji. Glasanje je održano u mestima koja su pod kontrolom vlasti, kao i u susednoj, ruskoj Severnoj Osetiji, gde su glasale uglavnom izbeglice.\nU selima sa gruzijskim stanovništvom održan je alternativni referendum, sa pitanjem da li se gradjani slažu da se sa Tbilisijem započnu pregovori o izgradnji federalne države. Organizatore alternativnog referenduma vlasti Južne Osetije optužile su 3. novembra za "pokušaj nasilnog zauzimanja vlasti, državnu izdaju i javne pozive na ekstremizam". Na noćašnjem slavlju u glavnom gradu ćinvaliju, Kokojti je poručio da će nastaviti borbu za nezavisnost i medjunarodno priznanje republike.\nTbilisi je ranije poručio da ne priznaje referendum, smatrajući ga nelegitimnim i optužio Rusiju za podršku separatističkim namerama republike i "antigruzijsku politiku". Rusija je uoči referenduma saopštila da je njegovo održavanje odgovor na oštru politiku Tbilisija u odnosu na Južnu Osetiju.\n"Nezavisno od toga da li će rezultati referenduma dobiti medjunarodno priznanje, oni će postati indikator raspoloženja i namera južnoosetijskog stanovništva, što je neophodno uzeti u ubzir u relanoj politici", navelo je u petak rusko ministarstvo spoljnih poslova. Ruski zvaničnici ranije su saopštili da će Moskva, u rešavanju regionalnih problema na bivšem sovjetskom prostoru, pre svega u Abhaziji i Južnoj Osetiji, pažljivo slediti rešenje statusa Kosova.


Izetbegović, Čović i Ivanić u strahu od izbornog poraza: Predsjedništvo BiH vrši “sječu” ambasadora! - Direkt Portal\n04.04.2018 09:29 bakir izetbegovic, dragan covic, mladen ivanic, predsjednistvo bih 0\nBakir Izetbegović, Dragan Čović i Mladen Ivanić, članovi Predsjedništva BiH, užurbano vrše kadrovske pripreme i preraspoređuju stranačke ambasadore na nove destinacije, dajući im nove trogodišnje mandate, saznaje portal InfoRadar.ba.\nPiše: Almedin Šišić/InfoRadar.ba\nPreme pouzdanim saznanjima InfoRadara, već izvjesno vrijeme traju konsultacije i dogovori u vezi sa kadrovskim preraspodjelama, budući da nijedan od članova Predsjedništva BiH nije siguran u rezultate predstojećih parlamentarnih (općih) izbora u BiH.\nDrugim riječima, ni Čović ni Ivanić, a pogotovo Izetbegović (koji se po zakonu više ne može kandidirati za člana kolektivnog šefa države), nisu sigurni kako će proći u oktobru te se s tim u vezi ovih dana dešava nesvakidašnji proces kada su u pitanju diplomatija i vanjski poslovi.\nNaime, već je nekoliko ambasadora, koje su upravo oni postavili, razriješeno dužnostičak pola godine prije isteka mandata, isključivo iz razloga da bi oni mogli na vrijeme biti imenovani na nove destinacije, na nove trogodišnje mandate.\nKako saznajemo, Haris Hrle, dugogodišnji ambasador blizak SDA, razriješen je u Vašingtonu šest mjeseci prije isteka mandata, kao što je u Londonu razriješen Radomir Nešković (PDP), a u Beču Tomislav Leko (HDZ).\nZa Hrlea se traži uhljebljenje\nInteresantno je upravo da će Nešković biti imenovan za novog ambasadora u Vašingtonu umjesto Hrlea, dok je umjesto Leke već imenovan Kemal Kozarić (SDA), nekadašnji guverner Centralne banke BiH.\nPrema nezvaničnim informacijama, Leko bi sada mogao da bude postavljen za ambasadora u Berlinu, dok se još uvijek ne zna gdje bi mogao da bude uhljebljen Haris Hrle, široj javnosti poznat i kao zet ambasadorice Bisere Turković, koja je godinama u bliskim odnosima sa porodicom Izetbegović.\nNa ovaj način (a proces razrješenja i imenovanja biće nastavljen) članovi Predsjedništva BiH se pokušavaju “osigurati” od izbornog poraza, jer će, ako ništa, onda imati svoje ljude (stranačke ambasadore) na iznimno važnim destinacijama.


J. T. 19. septembra 2011. 00:00\nGlavne uloge: Mila Kunis (Mila Kunis), Džastin Timberlejk (Justin Timberlake), Patriša Klarkson (Patricia Clarkson), Džena Elfman (Jenna Elfman), Brajan Grinberg (Bryan Greenberg), Ričard Dženkins (Richard Jenkins), Vudi Harelson (Woody Harrelson)\nScenario: Kit Meriman (Keith Merryman), Dejvid Njuman (David A. Newman)\nRežija: Vil Gluk (Will Gluck)\nDilan (Džastin Timberlejk) i Džejmi (Mila Kunis) mislili su da će biti jednostavno da svoje prijateljstvo upotpune usputnim seksom bez obaveza. Međutim, ubrzo otkrivaju da i ono što je na početku samo fizičko uvek zakomplikuje stvari.\nDilan i Džejmi su moderni, ambiciozni mladi ljudi koji daju drugačiji odgovor na dosadašnje viđenje porodice, prijateljstva, ljubavi i seksa. "Oduvek sam želeo da snimim film koji bi bio savremen omaž Ketrin Hepbern i Spenseru Trejsiju", objašnjava reditelj Vil Gluk. "Džejmi je simpatična i jednostavna devojka koja je imala previše ljubavnih promašaja, dok Dilan želi da se dokaže u novom gradu i na novom poslu.\n"Njih dvoje žive paralelne živote. Brzo se zbližavaju i odlučuju da imaju fizički odnos bez komplikacija. Odatle proističe gomila urnebesnih situacija, jer imate likove koji nisu emotivno vezani jedno za drugo – ili bar toga nisu svesni", objašnjava Timberlejk. "Džastin i Mila su izuzetno harizmatični, možete čitav dan da ih gledate kako rade zajedno. Imali smo puno sreće – Mila je pametna, prelepa, duhovita i blesava, a Džastin je neverovatno zabavan. Prvi put igra u komediji, a imate osećaj da može bilo šta da uradi. Toliko su sjajni da ne možete da skinete pogled s njih".\nDžastinu se posebno svideo škakljivi humor. "Dilan i Džejmi se upoznaju u trenutku kada su nedavno izašli iz veze. Oboje su uspešni, ali nisu sigurni šta tačno traže u ljubavi, pa preispituju svoje dosadašnje stavove". Mila Kunis smatra da Džejmi "veruje u pravu ljubav i očajnički traži svog princa na belom konju". Istovremeno je i tipična Njujorčanka, britka, odlučna, brbljiva, realista pre nego sanjar. "Pored toga što će vas nasmejati, ovaj film otvoreno govori o svemu što se dešava u modernim vezama. Iako ima romantičan podtekst, likovi su prilično cinični prema ljubavi. Džejmi voli da gleda romantične komedije, ali ipak veruje da su to samo bajke", objašnjava Gluk.\nMila Kunis se nadovezuje: "Ironično je što ovaj film podseća na puno drugih filmova, ali su njih dvoje toliko cinični da ne primećuju da i njihovi životi počinju pomalo da liče na umetnost. Iako to ne mora nužno da bude večna ljubav iz bajke". "Film na veoma prirodan način prikazuje kako se dvoje ljudi upoznaju i šta se dalje dešava među njima. Veoma je istinit", priznaje Mila. "Meni je najbolje što od prvog trenutka vidite kako se zaljubljuju jedno u drugo, iako oni toga još nisu svesni", dodaje Gluk.\nVil Gluk (reditelj)\nAmerički televizijski i filmski reditelj, scenarista i producent. Skrenuo je pažnju šire publike filmovima "Devojka na lošem glasu" i "Naloženi".\nDžastin Timberlejk (Dilan)\nVodeća muzička zvezda današnjice i dobitnik šest Gremi nagrada. Poslednjih godina imao je zapažene uloge u filmovima "Društvena mreža", "Južnjačke priče" i "Loša učiteljica". Pozajmio je glas u animiranim filmovima "Medved Jogi" i "Šrek 3".\nMila Kunis (Džejmi)\nProslavila se još krajem devedesetih serijom "Vesele sedamdesete". Postala je jedna od najtraženijih holivudskih glumica zahvaljujući ulogama u filmovima "Crni labud" (koja joj je donela nominaciju za Zlatni globus), "Knjiga spasa", "Zaboravljajući Saru Maršal" i "Maks Pejn". Uskoro ćemo imati priliku da je gledamo u modernom rimejku Čarobnjaka iz Oza – "Oz: veliki i strašni".\nPatriša Klarkson (Lorna)\nHolivudska glumica nominovana za Zlatnog globusa i dobitnica nagrade Emi. Radila je s proslavljenim rediteljima poput\tMartina Skorsezea ("Zatvoreno ostrvo") i Vudija Alena ("Whatever works"), a pamtimo je i po filmovima "Daleko od raja", "Devojka na lošem glasu" i "Bračni život".\nPremijera: 29. septembar 2011. godine\nPoznata glumica ŠOKIRALA izgledom bez šminke (foto)\ndzastin timberlejkelfmanklarksonmila kunisprijatelji s povlasticamaharelson


Sajam zapošljavanja u okviru Sarajevo Holiday Marketa – STUDOMAT.ba\nAIESEC Banja Luka: Održana prezentacija "Pokloni sebi praksu"\nUNTZ: Studentica Pravnog fakulteta najbolja debatantica na Javnoj debati u...\nSajam zapošljavanja u okviru Sarajevo Holiday Marketa\nU organizaciji Službe za zapošljavanje Kantona Sarajevo će sutra, 26. decembra od 10 do 16 sati, biti održan Sajam zapošljavanja u okviru Sarajevo Holiday Marketa (Trg oslobođenja – Alija Izetbegović).\nSvoje učešće na Sajmu najavilo je preko 40 firmi. Iz Službe za zapošljavanje KS pozivaju sve nezaposlene osobe da posjete Sajam i u direktnom kontaktu sa poslodavcima pokušaju pronaći zaposlenje.\nTakođer, u okviru Sajma, Služba za zapošljavanje Kantona Sarajevo, u saradnji sa Fondacijom Sarajevo Navigator, U.G. Zona unaprijeđenog poslovanja – ZUP Baščaršija, Turističkom zajednicom Kantona Sarajevo i Volonterima Ujedinjenih nacija organizuje okrugli stol “Razvoj turizma kao generator zapošljavanja u Kantonu Sarajevo”.\nCilj diskusije, koja će se održati 26. decembra 2013. godine u hotelu Europa od 12 do 14 sati, jeste da se ukaže na mogućnosti koje razvoj turizma nudi u svrhu poticanja zapošljavanja u Kantonu Sarajevo.


Foto: Radio Televizija Herceg Novi / youtube\nNajpoznatija plaža u Crnoj Gori, tačnije u Herceg novom, skoro da je pusta. Ove godine sve manje ljudi se odlučuje za putovanje, te su tako ugostitelji u velikom problemu.\nAko još niste smislili gde ćete na letovanje u Srbiji - imamo loše vesti za vas\nUmesto srpskih turista koji su u velikom broju hrlili u Herceg Novi ovo su novi gosti.\nPoštovanje mera operaza, i testiranje na korona virus, nisu sprečila državljene Bosne i Hercegovine da se upute ka Crnoj Gori. Četvoročlana porodica Šobota, iz istočnog Sarajeva, kako bi došla na letovanje morala je da izdvoji oko 80 eura za testove. Kako kažu, nisu imali problema na granici, ali su svesni rizika.\nMenadžerka bara koji se nalazi na plaži, rekla je da je ovaj bar nekada zapošljavao oko 50 ljudi, a sada tokom celog dana radi samo pet zaposlenih.\nRTHN-U ŠPICU SEZONE PLAŽE PRAZNE\nNa poznatim plažama širom Crne Gore, poslednjih nedelja najviše se može čuti Bosanski naglasak. Kako i samo državljani BIH kažu, navikli su da letuju u Crnoj Gori. Ove godine im je bolje nego pre, jer se zbog celokupne situacije ne naplaćuju ležaljke i suncbrani, plaže su skoro prazne i imaju dosta mesta.\nVećina ugostiteljskih lokala u Crnoj Gori, ne pamti ovakvu sezonu, da im nisu došli turisti iz Bosne i Hercegovine kupališta bi bila potpuno prazna. Većina lokala je zatvorena, a kako kažu za ovaj broj turista trenutna situacija je dobra, nema gužve i mogu da uživaju. Dok će za ugostitelje, ova godina ostati upamćena po nenadoknadivim gubicima.\nUrnebesna reakcija Crnogorca: Napokon smo se Srba oslobodili\nNema šale bez Bosanaca: "Slobodno vi zatvarajte granice, mi smo našli naš put do mora"\nHerceg Novi donosi miris mimoze i atmosferu maskembala u Beograd\nBilbord iz Herceg Novog nasmejao ceo region, ali se iza njega krije VAŽNA PORUKA (FOTO)\n"ZLI" ŠAMPONDŽIJA Sećate li se ove skrivene kamere, jedne od NAJSMEŠNIJIH NA SVETU?\nSapunica koja nikako da se ispere postala je prava noćna mora za ovog dečka, toliko da je počeo da plače od muke. Nije znao da je istovremeno pstao akter jedne od najsmešnijih skrivenih kamera na svetu:\nCECA SPAKOVALA KOFERE I OTIŠLA NA KIPAR Prizor sa plaže ju je oduševio: "Lepo je doći u svoju kuću"\nUZROK EKSPLOZIJE NIJE BOJLER? U požaru koji je progutao stan na Belim vodama ovaj uređaj jedini OSTAO CEO\nPobednik izbora u Ajovi i jedan od favorita za demokratskog kandidata, Butidžidž: VOLIM SVOG SUPRUGA\nBLAGODETI LUBENICE Omiljeno nam je osveženje u vrelim danima, a da li znate koliko je ona zapravo zdrava?


Optužbe SAD o hakerskim napadima - glupost\nOptužbe SAD o hakerskim napadima – glupost\nKremlj je saopštio da su optužbe SAD da ruska vlada stoji iza hakerskih napada na američke političke organizacije „gluposti“.\n„Ovo je ponovo nekakva vrsta gluposti“, rekao je portparol Kremlja Dmitri Peskov za rusku agenciju Interfaks.\n„Svakog dana Putinov sajt napadnu desetine hiljada hakera. Veliki broj tih napada pokrenut je sa teritorije SAD, ali mi ne krivimo svakog puta Belu kuću ili Lengli“, naveo je Peskov, prenosi AFP.\nAmerički zvaničnici u petak su i zvanično optužili rusku vladu za sajber napade na američke političke organizacije, navodeći da je cilj hakovanja bio da „mešanje u izborni proces u SAD“.\n„Verujemo na osnovu obima i osetljivosti ovih aktivnosti da su samo ruski najviši zvaničnici mogli da daju ovlašćenje za njih“, navodi se u zajedničkom saopštenju Ministarstva za nacionalnu bezbednost i kancelarije direktora američkih obaveštajnih službi, prenosi AFP.\nTo saopštenje je prva zvanična optužba Vašingtona na račun Moskve u vezi sa nizom hakerskih napada, iako su mnogi analitičari u SAD i ranije tvrdili da Rusija stoji iz tih napada, javlja AFP.\nAnonimusi hakovali sajt Federalne uprave policije BiH


Akcioni plan predstavili su u Sarajevu ministar vanjskih poslova BiH Igor Crnadak i generalni sekretar Vijeća Evrope Tornbjorn Jagland.\nCilj Akcionog plana je pružiti podršku BiH u ispunjavanju preostalih postprijemnih i zakonskih i konkretnih obaveza, kao državi članici Vijeća Evrope, i pomoći da se zakoni, institucije i prakse BiH dodatno usklade sa evropskim standardima u oblasti ljudskih prava, vladavine prava i demokratije.\n"Riječ je o planu koji je sastavni dio usaglašavanja i razgovora ne samo na nivou BiH, nego i institucija vlasti na nižem nivou, te dokumentu koji će omogućiti da odnos BiH i Vijeća Evrope podignemo na viši nivo", rekao je ministar vanjskih poslova BiH Igor Crnadak.\nGeneralni sekretar Vijeća Evrope Tornbjorn Jagland istaknuo je da nakon predstavljanja Akcionog plana očekuje i konkretno djelovanje i jačanje institucija, što će doprinijeti i većoj stabilnosti Bosne i Hercegovine.\nNavedeno je i da su u Akcionom planu utvrđeni ključni prioriteti, te da su u prvom planu reforma pravosuđa, sloboda medija, informatičko društvo, prevazilaženje podjela unutar zajednica, borba protiv korupcije i organizovanog kriminala.\nUkupno posjeta: 2369957


Beograd, 7. avgust 2014.\nPozivamo vas da se priključite organizacionom timu Sekretarijata za sport i omladinu povodom Međunarodnog dana mladih. Međunarodni dan mladih ustanovila je Generalna skupština UN 2000. godine. Obeležavanje Međunarodnog dana mladih ima za cilj da skrene pažnju javnosti na položaj mladih.\nU čast ovog Dana, širom sveta, omladinske organizacije i državne institucije, organizuju različite manifestacije čiji su glavni akteri mladi.\nOvogodišnji Dan mladih biće održan u utorak, 12. avgusta 2014. godine, sa početkom od 12:00 časova na balkonu 6. spratu palate „Beograd“, Masarikova 5. Program je planiran tako da osim kreativnih radionica, muzičkog i filmskog programa, obuhvati i niz predavanja.\nUkoliko želite da budete deo tima koji realizuje ovaj događaj, učestvujete u različitim aktivnostima i procesima tokom organizacije festivala i da steknete nova znanja i iskustva, potrebno je da osnovne podatke (ime, prezime, godište, mail adresu i broj telefona), pošaljete na mail adresu petar.mandic@beograd.gov.rs do nedelje 10. avgusta u 23.59h.


Irački sud izdao je nalog za hapšenje Donalda Trumpa nakon sastanka s iranskim zvaničnicima – balkanin\nHome/vijesti/Irački sud izdao je nalog za hapšenje Donalda Trumpa nakon sastanka s iranskim zvaničnicima\nIransko Ministarstvo vanjskih poslova potvrdilo je da je nalog za hapšenje koje je izdalo iračko Vrhovno sudbeno vijeće protiv američkog predsjednika Donalda Trumpa najavljeno nakon bliskog praćenja Teherana i dotičnih vlasti.\nProšlog četvrtka, Okružni istražni sud Rusafa u Bagdadu izdao je nalog za hapšenje predsjednika Trumpa, pod optužbom za atentat na zamjenika šefa Iračke narodne mobilizacijske jedinice Abu Mahdija Al-Muhandisa i njegove saputnike.\nU izjavi Vrhovnog sudskog vijeća u Iraku stoji: „Nakon što je nadležni sudija u Istražnom sudu Rusafa, koji je zadužen za istragu ubistva Al-Muhandisa i njegovih saputnika, zabilježio izjave podnosilaca zahtjeva za lično pravo iz članova njegove porodice jutros, a nakon završetka preliminarnih istražnih postupaka, sudija je odlučio izdati nalog za hapšenje protiv odlazećeg predsjednika Sjedinjenih Država. “\nDodao je da je “naredba donesena u skladu s odredbama člana 406. iračkog Kaznenog zakona na snazi, a istražni postupci nastavit će se otkrivanjem ostalih sudionika u izvršenju ovog zločina, bilo da su Iračani ili stranci”.\nTreba napomenuti da su zapovjednik iranskih snaga Quds, general-major Qassem Soleimani i Al-Muhandis ubijeni ispred međunarodnog aerodroma u Bagdadu 3. januara 2020. godine.\n'Izraelska agresija na Siriju neće prestati do stvarnog sukoba': Hamas


Bezbednost: Pojačana aktivnost policije (FOTO) - Sandžak Haber - Sandžačke Internet Novine\nNaslovna HRONIKA Bezbednost: Pojačana aktivnost policije (FOTO)\nBezbednost: Pojačana aktivnost policije (FOTO)\n”Građani Novog Pazara ne zaslužuju da žive u gradu u kome se ubija, u kome nekažnjeno možete da nosite oružje, da pucate, u kome možete da kršite zakon. Zakon je isti za sve, u svakom delu Republike Srbije štiti sve naše građane i štiti sve naše ljude“ izjavio je ministar unutrašnjih poslova Aleksandar Vulin koji je sinoć došao u Novi Pazar, a nakon poslednjih incidenata koji su se dogodili u ovom gradu.\nVulin je još istakao da međusobno razračunavanje kriminalaca ne sme da bude moguće, ne sme da se dešava u Novom Pazaru i ni u jednom delu zemlje i najavio dolazak žandarmerije koja je već od danas u Novom Pazaru.\n”Prisustvo policije će biti daleko vidljivije i snažnije. Doći će i Žandarmerija iz Kraljeva. Svi oni koji su pripadnici kriminalnih struktura biće posebno obrađeni i pod našom budnom pažnjom. Za njih u ovom gradu neće biti mesta“ rekao je on i istakao da svi građani Novog Pazara mogu i moraju da budu slobodni i sigurni.\nVulin je građane Novog Pazara zamolio da u akcijama policije ne traže politiku i zatražio od njih da policiji pomognu i da učestvuju u borbi da grad bude bezbedan.\nPodsetimo, u poslednja tri dana u Novom Pazaru desilo se nekoliko incidenata u kojima je teško povređeno više lica, među njima i žena slučajni prolaznik. Pripadnici žandarmerije stigli su u Novi Pazar. Raspoređeni su na više mesta u gradu i oko njega. Građani sa kojima smo razgovarali kažu da su zadovoljni akcijom žandarmerije.\nPrethodni tekstIstraživanje mentalnog zdravlja školske dece u Zagrebu zbog stresa tokom epidemije\nSledeći tekstRekordnih 246 preminulih u Turskoj, 26.410 novih slučajeva


NOVI JURIŠNIK AMERIČKOG IMPERIJALIZMA\nNova komunistička partija Jugoslavije (NKPJ) ističe da će nakon izbora Donalda Trampa za predsednika Sjedinjenih Američkih Država, američki imperijalizam još jače i bezočnije udariti po interesima radnog naroda te zemlje ali i svih slobodoljubivih naroda, država i pokreta širom sveta.\nTramp, i sam tajkun, na izborima je bio kandidat krupnog kapitala čiji je jedini zadatak da sačuva privilegije američke buržoazije stečene eksploatacijom tuđeg rada i da uveća njene profitne stope. Suočen sa negativnim efektima ekonomske krize koju je sam izazvao svojom pohlepom, američki krupni kapital koji se okuplja oko Republikanske partije, odlučio je da izbaci Trampa kao svog predsedničkog kandidata nadajući se da njegova lažljiva retorika o „borbi za prava običnog Amerikanca“ može da sakrije suštinu da je ekonomska kriza koja je dovela do gubljenja radnih mesta, sniženja životnog standarda i zarada u stvari produkt sistemske krize umiruće lešine zvane kapitalizam. Na isti način kako se nemačka krupna buržoazija odlučila za podršku Hitleru u strahu od pravednog gneva nemačke radničke klase, tako se i američka krupna buržoazija odlučila za podršku Trampu ne bi li se zaštitila od pravednog gneva američke radničke klase.\nSada kada je jasno da će Tramp postati predsednik treba očekivati jake urade njegove administracije na interese radnih ljudi koji će se ogledati kroz nove antinarodne mere kako bi bogati postali još bogatiji a siromašni još siromašniji. Shodno njegovoj otvoreno rasističkoj, ksenofobnoj i seksističkoj orijentaciji treba očekivati napade na prava pripadnika nacionalnih manjina, imigranata, Afro-Amerikanaca, Azijata, muslimana, pokreta za prava žena itd. Nova komunistička partija Jugoslavije izražava solidarnost sa sestrinskim partijama, Partijom komunista SAD i Komunističkom partijom SAD koje će biti u prvim borbenim linijama u suprotstavljanju Trampovoj reakcionarnoj administraciji. NKPJ se u potpunosti solidariše sa pravednom borbom radničke klase, nacionalnih manjina, imigranata, Afro – Amerkanaca, Azijata, muslimana, žena SAD protiv Trampovih antiradničkih, antinarodnih, rasističkih, ksenofobnih i seksističkih stavova i reakcionarnih poteza.\nNe treba gajiti bilo kakve iluzije da će Tramp nakon dolaska na vlast voditi nekakvu „izolacionističku“ politiku. Američkoj buržoaziji nije potrebna izolacija već svetska dominacija. Samo na taj način krupni kapital može da se „oplemenjuje“. Stoga treba očekivati žestoke pritiske Trampove administracije na socijalističke zemlje, pre svega Kinu, DNR Koreju i Kubu. Takođe, Trampova administacija će nastaviti sa politikom podrške reakcionarnim pro-imperijalističkim snagama u Siriji i Ukrajini, koja je i dovela do ratnih dejstava. Tramp će nastaviti sa tradicionalnom podrškom američkog establišmenta politici koju sprovode reakcionarni režimi u Izraelu i Turskoj na uštrb borbe slobodoljubivog palestinskog i kurdskog naroda za slobodu i prava na sopstvenu državu. Pod parolom borbe protiv islamističkog terorizma, koga je stvorio niko drugi do američki i imperijalizam Evropske unije i Velike Britanije, Tramp će nastaviti reakcionarnu politiku na Bliskom istoku ali i u drugim delovima sveta a sve zarad pljačkaških interesa multinacionalnih kompanija čiji je eksponent i promoter. Takođe, u borbi za globalnu dominaciju američke i druge njoj savezničke zapadne buržoazije Tramp će se sukobljavati i sa Rusijom što može dovesti do stvaranja novih ratnih konflikata i žarišta. Svako verovanje da će se Tramp „udružiti sa Putinom“ i da će voditi drugačiju politiku prema Moskvi od Obamine administracije je najobičnije zamajavanje i budalaština. Na kraju, Tramp će isto kao i njegovi prethodnici nastaviti sa podrškom imperijalističkoj okupaciji južne srpske pokrajine Kosova i Metohije koju NKPJ nikada neće prihvatiti niti priznati.\nU slučaju pokušaja Trampove administracije da ugrozi interese socijalističkih zemalja NKPJ će bezrezervno i odlučno stati u njihovu odbranu, isto kao što sada staje u odbranu antiimperijalističke borbe u Siriji, antifašističke borbe u Ukrajini i borbe palestinskog, kurdskog i svih drugih potlačenih naroda za slobodu.\nDa je kojim slučajem na izborima u SAD pobedila Hilari Klinton položaj radnih ljudi i manjina bio bi samo neznatno manje loš nego što će to biti pod vladavinom Donalda Trampa dok bi spoljna politika i pod njenom administracijom bila takođe imperijalistička i nepravedna, što je ona uostalom već dokazala obavljajući funkciju državnog sekretara u SAD i ostale pređašnje funkcije preko kojih je vodeći se bolesnom ambicioznošću grabila ka što većoj vlasti verno služeći interesima krupnog kapitala, pritom gacajući po leševima stotina hiljada nevinih ljudi naše zamlje, Iraka, Libije, Sirije... Samo slamanje kičme američkom i zapadnom imperijalizmu može stvoriti uslove za bolji život kako naroda SAD tako i svih drugih naroda sveta.\n10. novembar 2016. godine


NS: Protest za očuvanje apoteke | Autonomija\nNS: Protest za očuvanje apoteke\n...zbog loše poslovne i finansijske situacije koja ozbiljno dovodi u pitanje sudbinu te institucije\nZaposleni u novosadskoj Apoteci najavili su da će, zbog loše poslovne i finansijske situacije koja ozbiljno dovodi u pitanje sudbinu te institucije, u sredu održati protestni skup.\nKako se objašnjava u najavi protesta, u Apoteci Novi Sad se već mesecima osećaju posledice poslovanja u otežanim uslovima, jer ta ustanova nije u mogućnosti da svojim pacijentima obezbedi lekove.\n„Grad Novi Sad kao osnivač Apoteke Novi Sad godinama unazad upozoravan je na poteškoće u poslovanju. Uprkos tome nastala je situacija da je zbog nagomilanog duga dovedeno u pitanje očuvanje i održavanje zdravlja naših sugrađana. Pacijenti, koji su godinama sa punim i opravdanim poverenjem dolazili po stručne savete i svoju terapiju, sada iz naših apoteka odlaze praznih ruku. Police su prazne, bez lekova, dugovi veliki, a stanje nesigurnosti i neizvesnosti postali su svakodnevnica zaposlenih“, naveli su nezadovoljni radnici.\nOni su podsetili da je novosadska Apoteka najveća takva ustanova u Vojvodini, sa tradicijom od skoro tri veka.\n„Sa 230 zaposlenih i mrežom od 34 apoteke dostupni smo pacijentima i u najudaljenijim delovima grada. Kod nas se neguje tradicija poverenja i kvaliteta. Naš kadar je profesionalan, stručan i informisan. Međutim, sticajem spoljašnjih uticaja i okolnosti struka već duži niz godina kontinuirano trpi urušavanja po mnogim osnovama. Takođe, svesni smo i činjenice da je poslovanje naše ustanove usko povezano sa nezavidnim položajem svih državnih apoteka“, piše u saopštenju.\nRadnici Apoteke su naglasili da protestni skup nema apsolutno nikakvu političku konotaciju, već je isključivo izraz zabrinutosti zaposlenih za sudbinu i opstanak te ustanove.\n„Zahtevamo da Grad Novi Sad, koji kao osnivač Apoteke prati i obezbeđuje njeno zakonito funkcionisanje, podrži naše interese i interese građana. Mi, pre svega, želimo da radimo u normalnim profesionalnim uslovima i tako obezbedimo sigurnost, kako za zaposlene, tako, podjednako, i za pacijente, te da zajedno očuvamo tradiciju, ugled i kvalitet apotekarske prakse u našoj Ustanovi i našem gradu“, navodi se u najavi.\nU njoj se objašnjava da će se radnici Apoteke okupiti u sredu u 11 časova ispred centralne apoteke „Bulevar“, odakle će se mirnom protestnom šetnjom kroz Ulicu Modene uputiti ka Gradskoj kući, ispred koje će se zadržati do podneva.


Njemački ministar dva puta rekao za Merkelovu: „Ne mogu da radim sa tom ženom“ - Sve o Srpskoj\nNjemački ministar dva puta rekao za Merkelovu: „Ne mogu da radim sa tom ženom“\nA HORST ZEHOFER NIJE PROSTO MINISTAR UNUTRAŠNJIH POSLOVA, NEGO I „KRALJ BAVARSKE“\nTačka sukobljavanja dveju koalicionih partija su migranti. Bavarac i njegova CSU traže pooštravanje migracionog zakonodavstva, a Merkel uporno odbija jer želi da se taj problem – koji ona pritom vidi sasvim drugačije – rješava „na nivou EU“\nU NJEMAČKOJ se događa ono čega u toj zemlji odavno nije bilo.\nMinistar unutrašnjih poslova i lider Hrišćansko-socijalne unije (CSU) Horst Zehofer, objavio je da više ne može da radi sa Angelom Merkel.\nAli, kako je objavio!\nList Welt am Sonntag je prenio ove njegove riječi: „Ja više ne mogu da radim sa tom ženom“.\nZehofer je – što svemu daje dodatnu težinu – citirane riječi ponovio još jednom. Na savjetovanju sa članovima federalne vlade iz svoje partije i šefom poslaničke grupe CSU u Bundestagu Aleksandrom Dobrintom.\nSve je ovo utoliko značajnije što je CSU decenijski koalicioni partner partije Merkelove (CDU) i vodeća partija u Bavarskoj od koje mnogo šta zavisi i u njemačkoj ekonomiji i u politici.\nZehofer je faktički prva figura i u Bavarskoj i u CSU, a u minuli četvrtak je Merkelovu već upozorio da će kao ministar unutrašnjih poslova preduzeti povodom migracija mjere koje smatra neophodnim ukoliko se ona i njena CDU sa tim mjerama ne saglase.\nZehofer i Merkelova su posljednjnih dana `u klinču` upravo povodom migranata.\nBavarac i njegova partija traže pooštravanje migracionog zakonodavstva, a Merkel uporno odbija jer želi da se taj problem – koji ona pritom vidi sasvim drugačije – rješava „na nivou EU“.\nZehofer smatra da svoj problem sa migrantima njemačka treba da rešava sama i saveznika na tom planu vidi u Austriji i novoj italijanskoj vladi.\nTagoviAngela Merkel Njemačka Horst Zehofer


Na dan rođenja Milana Mladenovića, velikog rok muzičara, diskografska kuća Mascom i Tin Drum Music pokrenule su novi konkurs "EKV: Tvoja pesma", slaveći stvaralaštvo antologijske grupe "Ekaterina Velika".\nSinoć je rođendan značajnog rok pjesnika bio proslavljen i na dodjeli nagrada u okviru Zadužbine Milana Mladenovića, kada su novi laureati postali momci iz beogradske alternativne grupe "Dram".\nKonkurs je raspisan juče, a cilj, i van tog takmičenja, je nastavljanje najljepše stvaralačke tradicije na tragu kreativnosti i umjetničkog potencijala.\nKonkurs "EKV: Tvoja pesma" biće upriličen svake godine 1. oktobra.\nMascom i Tin Drum Music pozivaju sve umjetnike, koji u svom radu prepoznaju uticaje i bliskost s rukopisom grupe EKV, da se prijave, i već od četvrtka, 1. oktobra, pošalju svoje radove, dok će svi detalji, pravila konkursa, biti uskoro poznata javnosti, preko svih medija, društvenih mreža i muzičkih portala.\nKompanija Mascom je prije nekoliko mjeseci pristupila formiranju fonda "Ostani kreativan" (Stay Creative) u saradnji sa britanskom izdavačkom kućom "The state51 Conspiracy".\nOtvaranje konkursa EKV ima namjeru da pomogne muzičku kreativnost u novom poretku teške pandemije koja je zahvatila cijelu planetu, jer su umjetnici, posebno muzičari ostali bez osnovnih sredstava za život.


6 Oktobar 2020.\nEUROBANK DOBITNIK DSOJ PRIZNANJA ZA “MANČESTER JUNAJTED ŠKOLU FUDBALA“\nEurobank je dobitnik specijalne nagrade novinarskog žirija Društva Srbije za odnose sa javnošću za realizaciju i komunikaciju projekta „Mančester junajted Škola fudbala”, koja se ove godine dodeljuje po prvi put. Zahvaljujući komunikacijskim aktivnostima koje je Eurobank sprovela u saradnji sa agencijom New Moment New Ideas, za ovu jedinstvenu Školu fudbala je kroz medije, društvene mreže i specijalne događaje čulo više od polovine svih građana Srbije.\nZahvaljujući dugogodišnjem partnerstvu Eurobanke sa fudbalskim klubom Mančester junajted, Škola fudbala organizovana je u septembru 2019. godine. Najmlađi talentovani fudbaleri imali su priliku da znanje o fudbalu i praktično iskustvo uče od glavnog trenera škole, Robina van der Laana i da se druže sa legendom kluba sa Old Trafforda, bivšim polaznikom ove škole Vesom Braunom. Pored mladih fudbalera, polaznici škole bili su i deca zaposlenih, deca klijenata i partnera Eurobanke, kao i štićenici domova za decu bez roditeljskog staranja, SOS Dečijeg sela Kraljevo i Dečijeg sela iz Sremske Kamenice, čime su još jednom oba partnera u projektu potvrdila i pokazala svoju posvećenost odgovornom poslovanju u zajednici.\nUz zahvalnost žiriju na prepoznavanju značaja ovog projekta, rukovodilac Službe korporativnih komunikacija u Eurobank, Aleksandra Džaferović rekla je da je ovaj projekat bio jedan od najizazovnijih, ali i najinspirativnijih u kojima je Banka učestvovala. „Čast mi je da je novinarski žiri prepoznao značaj ovog projekta. Kada ste u prilici da sarađujete sa globalnim brendom kakav je Mančester junajted, onda imate i dodatnu odgovornost da pružite svoj maksimum na svakom projektu i da izgradite komunikaciju ka što široj javnosti na što adekvatniji način i drago mi je da smo u tome uspeli,“ rekla je Aleksandra Džaferović.\nEurobanka je partnerstvo sa fudbalskim klubom Mančester junajted započela 2014. godine, i to na polju izdavanja kobrendiranih platnih kartica, a upravo zahvaljujući ovoj saradnji, Banka je dovela „Mančester junajted školu fudbala” u Srbiju.


Novi gradski prevoz u Šapcu - Glas Podrinja\nNe zna se još uvek cena, ali karte će biti vremenske, da bi omogućile to presedanje i da bi ono bilo funkcionalno, jer neko sa cenom koju je platio za neko vreme će imati mogućnost da se vozi i da preseda dok mu ta karta traje\nOvim povodom razgovarali smo sa gradskim arhitektama Bojanom Alimpićem i Ksenijom Lukić.\n-Tim ljudi iz Infrastrukture i saobraćajne inspekcije uradio je jednu vrstu studije javnog prevoza. Ta studija podrazumeva nadogradnju postojećeg sistema, ali tako da on bude funkcionalan, pošto sada on ne funkcioniše na teritoriji grada kako bi trebalo. Teritorija grada će sada biti pokrivena autobusima koji imaju period polazaka na 15 minuta i nikome neće biti potrebno više od jednog presedanja da stigne na bilo koje odredište. Svako stajalište udaljeno je na maksimalno 300 metara jedno od drugog. Vodili smo se time da pokrijemo i velike firme, javna preduzeća, mesta gde ljudi dolaze na posao, škole, groblja, pijace, rekao je Bojan.\nTri postojeće linije minimalno su modifikovane, Štitar - Mišar, Jevremovac - Letnjikovac, Kasarske livade - Odžino selo i one će generalno funkcionisati kao i dosad. Novina su dve linije.\n-Dve nove uvedene linije gradskog prevoza služe da pokriju delove grada koji sada nisu uopšte pokriveni: jedna linija ide sa Triangle do centra, kupi Kamičak, dolazi do Bolnice, autobuske stanice, kupi decu i vozi do škole na Letnjikovcu. Druga linija ide od Kapitol parka preko Čavića, Južne Karoline, dolazi do Bolnice, centra i ide do gradskog bazena, objašnjava Alimpić.\nČvorna mesta u gradu obezbeđuju da građani od tačke A do tačke B mogu da se kreću tako što će doći do centralne tačke (kod pravoslavne crkve) gde će presedati na sledeći autobus, ili da bi tu putanju skratili, dođu na spoljašnje čvorne tačke (Mačvanski trg, Medicinska škola, autobuska stanica i Pocerska ulica). Saznali smo i kako će funkcionisati plaćanje karti.\n-Ne zna se još uvek cena, ali karte će biti vremenske, da bi omogućile to presedanje i da bi ono bilo funkcionalno, jer neko sa cenom koju je platio za neko vreme će imati mogućnost da se vozi i da preseda dok mu ta karta traje. Trebalo bi da se razvije i mobilna aplikacija, pomoću koje će građani moći da vide za koliko vremena autobus stiže i slično, dodaje Bojan.\nOno što je osnovna ideja ovog novog sistema je da umreži gradska naselja između sebe i da njih poveže sa centrom. imamo dve nove linije i još jednu do Industrijske zone. Novitet je i da će biti mnogo jasnije i bolje obeležena sva autobuska stajališta, rekla je Ksenija Lukić.


Niška televizija » Za predaju oružja i eksplozivnih sredstava potrebna je samo lična karta (VIDEO)\nObjavljeno 11.05.2015. 16:08\nTokom kampanje za legalizaciju oružja koja traje od 4. marta do 4. juna 2015.godine, Ministarstvo unutrašnjih poslova postavljanjem promotivnih štandova na javnom mestu, promoviše ovu akciju i pruža sve neophodne informacije o legalizaciji.\nU postupku legalizacije može se predati, ili registrovati oružje, a osobe koje to učine neće biti ispitivane o poreklu oružja niti će biti pozvane na krivičnu odgovornost.\nZa registraciju oružja potrebno je priložiti ličnu kartu, uverenje da se protiv vas ne vodi krivični postupak, dokaz o uplaćenoj administrativnoj taksi i uverenje o obučenosti u rukovanju vatrenim oružjem.\nOd 2011. u Srbiji godišnje 500 novoobolelih od melanoma (VIDEO)


Rrahman PAQARIZI (Priredila: Anamari REPIĆ)\nPredsednik Demokratske partije Kosova Hasim Taci izjavio je kako veruje da ce medjunarodna zajednica pozitivno oceniti napore Kosova u ispunjenju standarda, kako bi sredinom 2005. godine poceli razgovori o konacnom statusu. Lider najvece opozicione partije kosovskih Albanaca kaze da je resenje problema manjina od kljucne vaznosti za definsanje politickog statusa, ali i istice da ce zadnju rec o statusu imati narod Kosova.\n“Sredina naredne godine bice period pocetka razgovora o konacnom statusu Kosova”, izjavio je za Radio Slobodna Evropa Hasim Taci, predsednik Demokratske partije Kosova. Lider najvece opozicione partije kosovskih Albanaca izrazio je uverenje da ce medjunarodna zajednica pozitivno oceniti napore Kosova u pravcu ispunjenja standarda:\n“Ja sam ubedjen da ce medjunarodna zajednica pozitivno oceniti napore Kosovara za sprovodjenje standarda koji su neophodni za izgradnju i funkcionisanje institucija u modernom drustvu. Verujem da ce se takodje stvoriti neophodni uslovi, kako bi medjunarodna zajednica procenila da sredinom naredne godine ili tokom jeseni, moze poceti resavanje politickog statusa”, kaze Taci.\nTaci ocenjuje da ce aktuelna vlada biti prepreka u procesu razgovora o konacnom statusu, dok ce opozicija imati konstruktivnu ulogu:\n“Aktuelna vlada je slabost u procesu razgovora o statusu, i na celu sa ovakvom strukturom to je korak nazad. To je vlada izolacije, bez perspektive za Kosovo i gradjane. Ali pozitivan signal u svemu tome je konstruktivna i dinamicna opozicija, i njena tesna saradnja sa medjunarodnom zajednicom”, kaze Taci.\nPrema njegovoj oceni samo zajednickim delovanjem svih politickih cinilaca na Kosovu, bice moguce realizovati volju naroda za nezavisnom drzavom.\nLider opozicione Demokratske partije se zalaze za dijalog sa svim susedima Kosova, pa tako i sa Beogradom. Taci kaze da svi koji ucestvuju u razgovorima sa vlastima u Srbiji o tehnickim pitanjima, treba da budu odgovorni pred vladom i parlamentom, a posebno kada se govori o decentralizaciji:\n“O decentralizaciji je potrebno razgovarati u parlamentu, jer to pitanje nije obuhvaceno programom vlade ili samo usput. Radi se o veoma osetljivoj temi i zato nam je potrebna javna debata. Neophodno je usvojiti zakon o decentralizaciji, nakon cega se moze otvoriti perspektiva za reformu lokalne vlasti, koja treba da uzme u obzir interese svih gradjana a ne samo jedne etnicke zajednice”, kaze Hasim Taci.\nOn kritikuje vladu Kosova da je usvojila program koji ne vodi integraciji:\n“Program vlade Kosova nije program izgradnje nezavisne i suverene drzave Kosova, to nije program ekonomskog razvoja, integracije Kosova u evro-atlantske structure. Program je suvoparan i dobro preveden”, kaze Taci.\nOn istice kako je pravedno resenje problema manjinskih zajednica, kljuc za politicki status ali i za demokratizaciju Kosova.\nLider Demokratske partije ocenjuje pogresnim stav aktuelne vlade da o statusu Kosova razgovara sa Beogradom:\n“Demokratska partija je odlucna da nema dijaloga sa Beogradom o politickom statusu Kosova. O tome ce odluciti narod Kosova. Status je zapecacen krvavim ratom Oslobodilacke vojske Kosova, voljom gradjana i evropskom perspektivom”, kaze Taci.\nPodsecajuci da je upravo medjunarodna zajednica imala odlucujuci ulogu u oslobodjenju Kosova, zatim tranziciji i demokratizaciji, Taci je izrazio uverenje da ce Kontakt grupa imati vodecu ulogu u pozitivnoj proceni standarda i otvaranju perspektive ka resenju politickog statusa.


Pojavili su se mogući nazivi Intelove Arc familije grafičkih karti - BIGportal.ba\n27 Septembra, 2021 27 Septembra, 2021 046\nIntel je tokom svog Architecture Day 2021 događaja objavio više detalja o iščekivanoj Arc liniji grafičkih karti. Kompanija je prezentovala i ambiciozan plan objave, kao i detalje o arhitekturi svoje prve generacije Arc GPU-ova, pod nazivom “Alchemist”.\nSada je dohjavljivač momomo_us primetio potencijalni plan imenovanja Arc familije video karti. Fotografija, koju je dojavljivač objavio, sadrži nomenklaturu namenjenu za korišćenje od strane Intela i kompanijinih partenra, a objašnjava kako bi predstojeća familija Arc GPU-ova trebalo da se označava.\nJedan od zanimljivijih detalja u ovom dokumentu stiže u okviru poslednjeg reda, a potvrđuje da će Alchemist GPU-ovi prve generacije biti poznati kao “Arc a-series”. To sugeriše da bi naredne generacije Arc familije mogle nositi oznaku: b-series (Battlemage), c-series (Celestial) i d-series (Druid).\nIntel je ranije istakao da planira da svoje Arc Alchemist zasnovane grafičke karte objavi početkom sledeće godine, a neke informacije bismo mogli dobiti i tokom CES 2022 konferencije.


BH Telecom: Od 1. marta ISDN BRA usluga neće biti u ponudi BH Telecoma za nove korisnike\nOd 1. marta 2020. godine BH Telecom neće imati u ponudi uslugu ISDN BRA za nove korisnike. Povlačenje iz ponude ove fiksne telefonske usluge je rezultat migracije BH Telecoma na nove tehnologije, a neophodno je zbog zastarijevanja opreme putem koje se pruža ISDN BRA usluga.\nPostojeći korisnici će zadržati pravo korištenja usluge kao i mogućnost produženja ugovora, u skladu sa Opštim uslovima BH Telecoma i Cjenovnikom BH Telecoma (kao istekla ponuda ISDN BRA paket).\nBH Telecom nije u mogućnosti tačno predvidjeti do kada će usluga biti na raspolaganju svakom pojedinačnom korisniku ISDN BRA paketa, jer isto zavisi od eksternih faktora na koje BH Telecom ne može uticati.\nU aktuelnoj ponudi BH Telecoma je široka paleta fiksnih telefonskih usluga koje su na raspolaganju postojećim i novim korisnicima, pa tako i postojećim korisnicima koji iz eventualnih tehničkih razloga ne mogu koristiti ISDN BRA paket.\nUkoliko ipak dođe do tehničkih poteškoća u korištenju, BH Telecom će postojećim korisnicima usluge ISDN BRA (fizička lica i manje firme) sačiniti najadekvatnije rješenje za njih, koje podrazumijeva uslugu sličnih ili istih karakteristika i cijena.\nAko iz bilo kojih razloga BH Telecom ne bude u prilici da riješi problem na zadovoljstvo korisnika, korisnik ima pravo da raskine postojeći ugovor u skladu sa Opštim uslovima i Cjenovnikom BH Telecoma, a koji su u skladu sa pozitivnim propisima koji uređuju ovu oblast.\nViše informacija putem besplatnih info telefona 1444 i 1322, i preko menadžera velikih korisnika.


Desničarski ekstremista osumnjičen za ubistvo nemačkog zvaničnika\n► Desničarski ekstremista osumnjičen za ubistvo nemačkog zvaničnika\nPolicija je uhapsila Nemca sa ekstremnodesničarskim stavovima, osumnjičenog za ubistvo regionalnog zvaničnika koji je podržavao otvorenu politiku kancelarke Angele Merkel prema izbeglicama, rekli su danas tužioci.\nČetrdesetpetogodišnji osumnjičeni identifikovan samo kao Stefan E. u skladu sa zakonima o privatnosti. Optužen je da je ovog meseca pištoljem ubio 65-godišnjeg Valtera Libkea, rekao je porptarol nemačkog saveznog tužilaštva.\nOn je rekao novinarima da tužilaštvo veruje da je zločin motivisan desničarskim ekstremizmom napadača.\nIstražitelji su to zaključili na osnovu javnih izjava osumnjičenog, rekao je portparol i dodao da za sada nema naznaka da je osumnjičeni bio član bilo kakve desničarske terorističke organizacije.\nNemački list "Cajt" (Die Zeit) preneo je da je osumnjičeni desetinama godina umešan u zločine iz mržnje, uključujući napad bombom kućne izrade na sklonište za izbeglice u nemačkoj državi Hesen 1993. godine. Libke je ubijen 2. juna u svom domu u gradu Kaselu. Stotine ljudi su došle na njegovu sahranu subotu, a oko 1.300 je prisustvovalo komemoraciji prošle nedelje.\nLibke je bio član Hrišćansko-demokratske unije Angele Merkel, i vodio je regionalnu upravu oblasti Kasela. Javno je podržavao kancelarkinu pristup u prihvatu izbeglica koji su u velikom broju stigli u Evropu pre nekoliko godina.\nNajmanje dvoje ljudi povređeno je danas u Atini i Patrasu, gde su izbili sukobi građana i policije na godišnjicu policijskog ubistva dečaka pre 11 godina.\nPolicija Severne Makedonije saopštila je danas da je sa policijom Srbije "realizovala akciju za sprečavanje međunarodnog kanala za transport droge" iz zapadne Evrope u Severnu Makedoniju.\nPolicija ubila četiri osumnjičena u slučaju grupnog silovanja i ubistva u Indiji\nIndijska policija saopštila je danas da su iz vatrenog oružja za vreme rekonstrukcije zločina silovanja ubili četvoricu muškaraca osumnjičenih za silovanje i ubistvo žene u južnoj Indiji.\nU Bihaću uhapšen direktor Una Sana koledža pod sumnjom da je gulenista\nTurski državljanin Fatih Keskin, koji je direktor "Una Sana" koledža u Bihaću, uhapšen je danas i biće prebačen u Imigracioni centar u Sarajevu, jer se sumnja da je...\nTurska deportovala 11 francuskih državljana osumnjičenih članova Islamske države\nTurska je deportovala nazad u Francusku 11 francuskih državljana osumnjičenih da su pripadnici grupe Islamska država, saopštilo je danas tursko Ministarstvo unutrašnjih poslova.


STANIVUKOVIĆ SLAVI NA TRGU KRAJINE "Po prvi put ću ući u Gradsku upravu, a da me policija ne čeka" (FOTO, VIDEO)\nSlavlje ispred sjedišta PDP u Banjaluci, kolona automobila kreće na Petrićevac, prema kući Draška Stanivukovića, ispraćaju ih Mladen Ivanić, Branislav Borenović i građani.\nKao opozicionari uradili smo mnogo i postigli puno toga za naše građane, a sada ćemo moći još više, poručio je za Srpskainfo, Draško Stanivuković, najmlađi gradonačelnik u istoriji Banjaluke.\nPobjeda Draška Stanivukovića za gradonačelnika Banjaluke je iznenađenje, Miću Mićića su kaznili građani za izdaju, a situacija u Prijedoru se može razjasniti stajalištem Nenada Nešića.\nPDP SLAVI POBJEDU Kolona automobila u centru Banjaluke u znak podrške Stanivukoviću (VIDEO)\nPristalice PDP i opozicije proslavljaju pobjedu Draška Stanivukovića na izborima za gradonačelnika, prolazeći kroz centar Banjaluke kolonama automobila i trubeći.\nSLAVLJENIČKA ATMOSFERA U GLAVNOM ŠTABU PDP Svi čestitaju i skandiraju Stanivukoviću\nDraško Stanivuković upravo je proglasio pobjedu za gradonačelnika Banjaluke.\n„JA SAM NOVI GRADONAČELNIK BANJALUKE“ Draško Stanivuković već proslavlja izbornu pobjedu (VIDEO)\nJa sam novi gradonačelnik Banjaluke, izjavio je za Srpskainfo Draško Stanivuković, kandidat opozicije.\nU operativnom štabu PDP Banjaluka, i jednom zakupljenom ugostiteljskom objektu, aktivisti ove stranke upravo prikupljaju podatke o izlaznosti i kako tvrde, sa velikim optimizmom iščekuju rezultate glasanja.\n"KLJUČNA JE IZLAZNOST" Stanivuković očekuje pobjedu u Banjaluci (FOTO)\nKandidat PDP-a za gradonačelnika Banjaluke Draško Stanivuković očekuje da građani danas u što većem broju izađu na lokalne izbore, te da očekuje pobjedu.\nDraško Stanivuković, kandidat PDP za GRADONAČELNIKA: Banjaluka će biti GRAD BEZ PODJELA, sa toplim i ljudskim licem\nNaša vizija Banjaluke jeste vizija slobodnog, otvorenog i prijateljskog grada prema svakom Banjalučaninu. Našom pobjedom Banjaluka će biti grad bez podjela, sa jednim toplim i ljudskim licem u kome će svako imati priliku za posao u pogledu svog stečenog znanja i iskustva.\nKO GLUMI I DRIBLA, NA POLITIKU (NE) MISLI Da li je umjetnicima i sportistima mjesto u predizbornoj kampanji\nSportisti podržavaju kandidate na izborima ili se nalaze na listama, profesionalni glumci u predizbornim spotovima političkih partija, a na mitinzima od ranije znamo da svaka stranka ima omiljenog pjevača.\nStanivuković: Banjaluka te treba (VIDEO)\nBanjaluka te treba, poručio je Draško Stanivuković, kandidat PDP za gradonačelnika Banjaluke svojim sugrađanima.\nDraško Stanivuković, kandidat PDP za GRADONAČELNIKA: Banjaluka - GRAD BEZ PODJELA (VIDEO)\nКandidat za gradonačelnika Banjaluke Draško Stanivuković prije nekoliko dana javnost je iznenadio političkom korektnošću kada je prišao predizbornom štandu vladajućeg SNSD i aktivistima poklonio osvježenje, te poručio da Banjaluka mora biti grad bez podjela.\nStanivuković objavio SPOT O NERADNOJ NEDJELJI: Pogledajte koji se POLITIČAR pojavljuje u njemu (VIDEO)\nDok političari spavaju, narod nedjeljom radi, a stvari bi trebale biti obrnute, tvrdi ovo kandidat PDP za gradonačelnika Banjaluke Draško Stanivuković, koji je objavio video spot za uvođenje neradne nedjelje.\nSTANIVUKOVIĆ O NAPADU "Zbog ovakve atmosfere imamo pojedince koji su spremni da upere pištolj"\nSiguran sam da ovo nije napad na mene lično, a vrlo dobro se zna koji je automobil Draška Stanivukovića.\nPOLICIJA KOMPLETIRALA PREDMET Otkriveno ko je UPERIO PIŠTOLJ u automobil Draška Stanivukovića\nNakon kompletiranja predmeta protiv Zlatka Stokanića iz Banjaluke će biti podnesen izvještaj zbog ugrožavanja bezbjednosti, saznaje Srpskainfo.


SMS prevare i kako se zaštititi\nM. D. 20. maja 2016. 11:05\nUkoliko ste dobijali SMS poruke sumnjivih sadržaja i ponašali se u skladu sa zahtevima iz istih, sigurno ste iskusili drastično uvećanje mesečnog računa, odnosno, smanjenje iznosa „kredita“. Naime, pojedini građani dobili su poruke sa nepoznatih brojeva da se hitno jave ili su mahinalno pozvali broj sa kog im je stiglo da imaju propušten poziv.\nKako postupiti ukoliko je smatrate da ste oštećeni? Korisnik mobilnih usluga prvo treba da se obrati svom operatoru i može da traži reklamaciju računa. Rok za odgovor bilo kog trgovca, pa tako i operatora, jeste osam dana od prijema reklamacije, prenose beogradski mediji.\n„Ako korisnik nije zadovoljan odgovorom, za ostvarenje svojih prava može da se obrati savetovalištima za zaštitu potrošača, a krajnja instanca za rešavanje potrošačkih prigovora uvek ostaje sud. U postupku pred sudom u potrošačkom sporu, u smislu zakona kojim se uređuje parnični postupak, ne plaća se sudska taksa za tužbu ako vrednost predmeta spora ne prelazi iznos od 500.000“, objašnjavaju u tržišnoj inspekciji Ministarstva trgovine.\nNeke od sms prevara, na koje možda možete da „nasednete“ jesu da vam sa nepoznatog broja (to su uglavnom poruke iz inostranstva) stigne poruka da hitno nazovete nekoga, da učestvujete u nagradnim igrama, da instalirate neku od aplikacija na svoj mobilni telefon…\nUkoliko potrošačima stižu poruke u kojima im se nude usluge, i pošto su zatražili da se s tim prestane, mogu da se obrate i tržišnoj inspekciji.\nTop 15 telefona sa najdužim trajanjem baterije\nNačin na koji držite mobilni telefon otkriva vaš karakter! (foto)\nProverite da li ste među milionima korisnika kojima će WhatsApp…\n– Ukoliko ima osnova, tržišna inspekcija pokreće postupak inspekcijskog nadzora po službenoj dužnosti. Takođe, ovakva ponašanja su i prekršajno sankcionisana. Propisane novčane kazne su od 300.000 do 2.000.000 dinara za pravna lica – kažu u Ministarstvu trgovine.\nsms prevaremobilni telefon


Pametni električni SUV dolazi iz Kine - Otkup Vozila\nBy Otkup Vozila Novosti авг 02, 2019 Коментари су искључени на Pametni električni SUV dolazi iz Kine\nKineska startap kompanija Human Horizons predstavila je električni SUV model koji se na tržištu automobila očekuje tokom 2021. godine. Radikalana SUV model koji će pokretati električan pogon je kreirao tim na čelu sa Markomom Stentonom, bivšim direktorom Jaguar Land Rover-a.\nKoncept HiPhi 1 je stvoren u nameri da automobilskoj industriji stvori podlogu za dalju afirmaciju pametnih vozila, pametnog prevoza i pametnih gradova. Automobil je deo projekta HOA (Human Oriented Architecture) koji se okreće samo-adaptibilnosti i u potpunosti se prilagođava korisničkom iskustvu.\nSpecifikacije autonomnog SUV vozila iz Kine\nNovi električni SUV automobil kineske kompanije ima čak 562 senzora koji nude autonomiju najvišeg nivoa preko V2X komunikacionih sistema. Tu spadaju i kamere za prepoznavanje lica, pa čak i senzori koji detektuju neprijatne mirise.\nKorišćenje elektronike dolazi do izražaja prilikom upravljanja vratima, preklopima, pretincima, ulazak u automobil je moguće bez upotrebe ruku, a vozilo je usklađeno sa radom pametnog telefona. Tu je i sistem “paradiranja”, koji vozilu omogućava da se kreće polako, uz uzdignuta vrata.\nDizajnerski stil ovog automobila može da se okarakteriše kao tipičan “kineski” jezik krosovera sa velikom kabinom u obliku kupea. Vozilo je dugačko 5,2 metara, sa ogromnim međuosovnskim raspojanjem koje krasi prostrana kabina sa tri reda po dva sedišta, koja mogu da se konfigurišu na nekoliko načina.\nKineska kompanija Human Horizons najavila je da će automobil imati pogon na zadnjoj osovini, na sva četiri točka i nekoliko elektromotora snage 270 ks. Automobil HiPhi 1 bi trebalo da ubrzava 0-100 km/h za manje od četiri sekunde, a baterija od 96 kWh će omogućiti da se između dva rastojanja pređe do 645 kilometara.\nOtkup polovnih vozila po fer i korektnoj ceni\nUkoliko posedujete polovno vozilo koje želite da prodate, kontaktirajte nas. Bez obzira na stanje motora, pređenu kilometražu ili model, izlazimo na teren bilo gde u Srbiji. Uz obavljenu inspekciju, postižemo dogovor na obostrano zadovoljstvo, uz fer i korektnu cenu, a keš dobijate na ruke.


Art magazin - Izložbu Sekvence za prvih pet dana obišlo 25.000 posetilaca\nBEOGRAD. Muzej savremene umetnosti u Beogradu i izložbu "Sekvence. Umetnost Jugoslavije i Srbije iz zbirki MSU", kojom je otvoren posle deset godina, obišlo je za prvih pet dana i noći 25.000 ljudi. Za završnicu sedmodnevnog programa otvaranja MSUB je najavio još jedan nastup muzičara Beogradske filharmonije koji će 26. oktobra 2017. izvesti jedno od najpopularnijih dela klasične muzike.\nZa završnicu sedmodnevnog otvaranja, MSUB je saopštio da sa BGF "sprema performans" za 26. oktobar 2017. u 18 časova, kada će nastupiti 45 muzičara tog orkestra predvođenih šefom-dirigentom Gabrijelom Felcom, a "izvešće jedno od najpopularnijih dela klasične muzike koje je u vremenu nastanka predstavljalo veliku avangardu".\nU saradnji sa Beogradskim festivalom igre, u MSUB-u su organizovani nastupi igrača kompanije Dresden Frankfurt Dance, kao i baletskih igrača iz Srbije u postavkama koreografa Jakopa Godanija. Za poslednji dan programa "7x24", od 14.30 do 16.30, na prvom nivou izložbenog prostora MSUB-a najavljen je nastup baletskih igrača iz Srbije.\nBesplatan ulaz u renoviranu zgradu MSUB-a je do petka, 27. oktobra 2017. u 10 časova, nakon čega počinje redovno radno vreme - svakog dana od 10 do 18 časova, osim utorkom.\nMSUB je ponovo otvoren za publiku 20. oktobra u 10 sati, na svoj 52. rođendan, nakon desetogodišnje pauze zbog rekonstrukcije koja je više puta započinjana i odlagana. U okviru sedmodnevnog otvaranja, organizovanog u saradnji sa BGF i BFI, posetioci imaju priliku da besplatno posete zgradu na Ušću i obiđu postavku u bilo koje doba dana i noći.\nIzložba "Sekvence" obuhvata više od 300 radova koji su obeležili period od početka 20. veka do danas, a realizovana je prema autorskoj koncepciji kustosa Dejana Sretenovića, u saradnji sa kolegama Mišelom Blanušom i Zoranom Erićem. Reč je o istorijskoj izložbi koja počinje slikom Nadežda Petrović "Pogreb u Sićevu" iz 1905. godine, a obuhvata i savremenu umetnost, uključujući otkupljene radove iz perioda dok MSUB nije radio.


Radosavljević: ”Glavni problem talentovanim rukometašima sa juga Srbije jeste taj što nemaju prilike da budu viđeni. ” – Radio Koprijan\nhome Sport Radosavljević: ”Glavni problem talentovanim rukometašima sa juga Srbije jeste taj što nemaju prilike da budu viđeni. ”\nRadosavljević: ”Glavni problem talentovanim rukometašima sa juga Srbije jeste taj što nemaju prilike da budu viđeni. ”\nNa nedavno održanom Sretenjskom rukometnom turniru u Žitorađi, imali smo prilike da po završetku sumiramo utiske sa prvim čovekom kadetske reprezentacije Srbije i koordinatorom za muške mlađe kategorije centralne Srbije, Aleksandrom Radosavljevićem. Razgovarali smo o pripremi za predstojeće Svetsko prvenstvo koje njega i kadete očekuje avgusta u Makedoniji, o rezultatima A selekcije, o problemima sa kojima se suočava savez kada su u pitanju mlade nade srpskog sporta, ali i o položaju rukometa na jugu, s obzirom da je u mlađim selekcijama dosta momaka iz ovog regiona naše zemlje. Radosavljević je imao interesantan komentar na to pitanje:\n– Ja sam već i ranije bio u Žitorađi kao koordinator za mlađe kategorije Centralne Srbije, organizovali smo tada okupljanje gde je bilo oko 130 deteta, bilo ih je čak i iz Štrpca sa Kosova i Metohije. Od kad sam se vratio sa Evropskog prvenstva 26. avgusta organizovali smo dosta okupljanja i pokrenuli jednu rukometnu priču, koja može da preraste u rukometnu fantaziju. Jednostavno da deca sa ovih područja i iz ovih klubova, budu primećena, viđena i da konkurišu za nacionalnu selekciju. Jer smatram da su u prethodnom periodu bili neopravdano zapostavljeni i da su najviše bila forsirana deca iz Beograda i Vojvodine, zato što su imali te lige i bili su primećeni i viđeni pa su zato gravitirali na tom spisku. – rekao je Aleksandar Radosavljević za naš portal i Radio Koprijan.\nCeo intervju poslušajte klikom na INTERVJU ispod teksta.\nINTERVJU – Aleksandar Radosavljević


ZASADI DRVO NASTAVLJA NAJVEĆU AKCIJU SADNJE: Sadimo na 100 lokacija od oktobra do kraja marta 2021. godine | Lepa i srecna\nZASADI DRVO NASTAVLJA NAJVEĆU AKCIJU SADNJE: Sadimo na 100 lokacija od oktobra do kraja marta 2021. godine 0 Podeli PODELI TWEET POŠALJI E-MAIL\nNovi, drugi ciklus projekta „Zasadi drvo“ počinje na prve 24 lokacije u oktobru, kad krećemo sa sakupljanjem semena, a zatim sukcesivno idemo dalje i sadimo sve do kraja marta 2021. godine. Ove godine zaokružićemo kompletan proces: sakupljamo seme, sejemo, a zatim i sadimo sadnice u periodu od kraja novembra do kraja marta sledeće godine. Čeka nas puno posla, ali znamo da zajedno možemo sve.\nPozivamo sve građane Srbije: porodice, parove, prijatelje, kolege i sve ljude dobre volje da se uključe, zasade drvo i daju lični doprinos da Srbiju učinimo zelenijom, zdravijom i perspektivnijom zemljom.\nPratite objave na Zasadidrvo.rs, gde ćete naći sve informacije u vezi sa organizacijom sadnje, a krajem svakog meseca objavljivaćemo spiskove lokacija za naredni mesec. Svi koji žele da se uključe treba da pronađu svoju opštinu i prate uputstva kako bi se prijavili na vreme. Zbog aktuelne zdravstvene situacije, ove godine sadimo na većem broju lokacija s manjim brojem volontera.\nAkciju „Zasadi drvo“ su tokom prethodne godine pokrenuli Adrija medija grupa i kompanija dm drogerie markt sa institucionalnim partnerima: Ministarstvom poljoprivrede, šumarstva i vodoprivrede - Uprava šume, JP „Srbijašume“, JP „Vojvodinašume“, Pokretom Gorana Srbije, Privrednom komorom Srbije i Botaničkom baštom „Jevremovac“. Zahvaljujući građanima volonterima, postignut je svojevrstan rekord masovne radne akcije pošumljavanja u Srbiji: samo u jednom danu posađeno je preko 51.000 novih stabala. Ove godine institucionalnu podršku projektu dali su i Šumarski fakultet u Beogradu i Šumarska škola Kraljevo.\nIzvor: Kurir.rs/ Foto: Kurir\nZasadi drvo Srbija Pošumljavanje Adria Media Grupa


Marketing tokom i nakon pandemije COVID-19 - FARMABIH.BA\nMarketing tokom i nakon pandemije COVID-19\nSweden/USAID FARMA II projekat pomaže poljoprivrednim proizvođačima da poboljšaju marketing i poslovanje\nSARAJEVO, 27. maja 2020. - Sljedeća dva četvrtka, 28. maja i 4. juna, projekat Sweden/USAID FARMA II održat će webinare o marketingu za poljoprivredne proizvođače i organizacije iz cijele Bosne i Hercegovine.\nOvo su četvrti i peti webinar u nizu koji proizvođačima pružaju konkretne savjete o tome kako da vode svoj posao, i kako da efikasno koriste platforme društvenih medija tokom i nakon pandemije COVID-19.\n„Trenutna situacija sa pandemijom COVID-19 pokazala je koliko je važan dobar marketing,“ rekla je Amra Brkić iz „Milog Sela“, proizvođača kozijeg sira i voća i povrća iz Lukavca, koja je učestvovala u prethodnom webinaru o online promociji.\n„Online način poslovanja, uglavnom prodaja i promocija, je postao neophodan, i tako će ostati i nakon pandemije. Tržišna pravila se mijenjaju, i sada su prisiljeni i oni koji do sada nisu koristili online promociju i web prodaju da krenu sa ovim aktivnostima čim prije jer samo tako mogu pratiti tržišnu utakmicu koju je nametnula nova situacija. Podrška koju projekat Sweden/USAID FARMA II pruža poljoprivrednim proizvođačima u toj oblasti je vrlo važna i veoma cijenjena."\nProjekat će nastaviti da pomaže poljoprivredni sektor u poboljšanju marketinških praksi i ostvarivanju veće prodaje.\nSweden/USAID FARMA II podržava razvoj BH poljoprivrede u pet sektora: mljekarstvo, voće i povrće, med, ljekovito i aromatično bilje, i peradarstvo. Projekt pomaže da se domaći regulatorni okvir poboljša i uskladi sa zakonima Evropske unije, te prenosi potrebno znanja proizvođačima kako bi im omogućili da povećaju proizvodnju, poboljšaju kvalitetu svojih proizvoda i ispune standarde potrebne za izvoz u EU i na druga međunarodna tržišta.\nSve zainteresovane organizacije mogu pronaći više informacija o tome kako se prijaviti za ovu, kao i za ostale aktivnosti na web stranici: www.farmabih.ba.


Porodična šetnja povodom Dečije nedelje - Bebironče\nHome » Novosti » Porodična šetnja povodom Dečije nedelje\nOvaj tekst je napisan u kategoriji Novosti dana 05/10/2018 , pisao MIlovan Matović\nStotine majki, trudnica i očeva izašli su na popularni Korzo sa svojom decom, šetajući ponosno, dok su im podršku pružali babe, dede I ostali oduševljeni građani Bora. Kolona je išla glavnom ulicom, koja je inače u letnjim mesecima pešačka zona, a na licima učesnika se nisu mogli sakriti ponos, ljubav i sreća. Mališane, ali I sve učesnike su uveseljavali klovnovi, Party people 030, modeliranjem balona i mađioničarskim trikovima kao i kostimirani crtani junaci Mini I Miki iz rodjendaonice “Dizni”.\nOvo interesantno druženje roditelja, dece, baka i deka je organizivalo, povodom Dečije nedelje, Udruženje roditelja “Bebironče”. Kako je istakao predsednik Udruženja, Milovan Matović, cilj ove porodične šetnje jeste promocija porodicnih vrednosti, ljubavi, zajedništva. Uživajte u fotografijama koje je snimio Dragan Novaković i InFocus studio.\nNadamo se da će „porodična šetnja“ postati deo borske tradicije, jer verujemo da je ovo bio lep doživljaj za sve.\n← Uređenje fasada borskih vrtića PU „Bambi“\nJedan dan na farmi →\nBorski mališani pravili Sneška Belića\nPaketići za decu na dečijem odeljenju\nTribina:Upoznajte bes i upravljajte(svojim i dečijim)besom\n· © 2019 Bebironče · Powered by · Designed with the Customizr theme ·


Kadeti Radničkog na finalnom turniru Kupa - Ritam Grada - vesti Kragujevac\nPočetna Sport Kadeti Radničkog na finalnom turniru Kupa\nKadeti Vaterpolo kluba Radnički iz Kragujevca plasirali su se na završni turnir Kupa Srbije, pošto su na polufinalnom turniru, u Novom Sadu, zauzeli drugo mesto.\nKragujevčani su bili bolji od beogradskog Singidunuma (10:5) i domaće Vojvodine (11:8), a jedini poraz pretrpeli su od podmlatka Partizana, Banjice (11:8).\nŠumadinci će na finalni turnir tako preneti tri boda, Banjica maksimalnih šest, dok Vojvodina ne nosi nijedan.\nU drugoj grupi, odigranoj u Valjevu, domaći Valis je ostvario maksimalan učinak od tri pobede i preneće šest bodova, drugoplasirana Crvena zvezda tri, a druga ekipa Banjice nijedan.\nRezultati u Novom Sadu: Banjica – Radnički 11:8 i Vojvodina – Singidunum 15:5, drugo kolo: Vojvodina – Banjica 7:12, Radnički – Singidunum 10:5, treće kolo: Banjica – Singidunum 13:13 i Vojvodina – Radnički 8:11. Plasman: Banjica 7, Radnički 6, Vojvodina 3, Singidunum 1.\nRezultati u Valjevu: Valis – Spartak 28:7, Crvena zvezda – Banjica 2 10:7, drugo kolo: Valis – Banjica 2 12:4, Crvena zvezda – Spartak 18:6, treće kolo: Valis – Crvena zvezda 11:8, Spartak – Banjica 2 8:14. Plasman: Valis 9, Crvena zvezda 6, Banjica 2 3, Spartak bez bodova.\nPrethodni članakOd danas vakcinisanje isključivo po zakazanim terminima


Piše Janis Varufakis: Zamislite drugačiju Evropu | Novosadski informativni portal 021\nFoto: 021.rs (ilustracija/Pixabay/Pexel/Slon_dot)\nKrajem februara 2020, dve sedmice pre nego što je Svetska zdravstvena organizacija proglasila pandemiju, Savet EU je dostavio Evropskoj komisiji instrukcije za koordinaciju borbe protiv novog virusa. Za nekoliko dana, Komisija je pripremila spisak deficitarnih proizvoda, od lične zaštitne opreme do aparata za jedinice intenzivne nege i dostavila porudžbine proizvođačima.\nTakođe je formirala Kov-Kom, savet vrhunskih epidemiologa i predstavnika sistema javnog zdravlja u EU koji će na dnevnom nivou izdavati preporuke za borbu protiv pandemije. Oslobođene potrebe da tragaju za zalihama potrebnih proizvoda i razmišljaju o optimalnim aranžmanima za putovanja i održavanje distance, vlade država članica su mogle da se fokusiraju na sprovođenje jedinstvenog EU plana.\nKov-Kom je u martu preporučio uvođenje mera zatvaranja, uz pravila koja su varirala od jednog do drugog regiona. Evropski savet je podržao plan Komisije za uvođenje karantina, uz svakodnevne revizije primenjenih mera. Dok su Evropljani ulazili u karantin u Evropi je izgrađena mreža centara za masovno testiranje. Redovno testiranje u svakom kvartu, u blizini svake škole i radnog mesta, omogućilo je koordinisano i bezbedno popuštanje uvedenih mera.\nKao najsuroviji mesec, april je doneo nagli rast broja žrtava, ali bolnice su ga dočekale spremne zahvaljujući udruživanju tehničkih i ljudskih resursa čitave Evrope. Kada su novinari pitali kako gostujući lekari i medicinske sestre u jedinicama intenzivne nege komuniciraju sa italijanskim i španskim kolegama, jedan nemački anesteziolog je odgovorio: "Kada ljudi počnu da umiru, zdravstveni radnici komuniciraju putem osmoze."\nDa bi postavili ova četiri stuba, evropski lideri su morali da uklone prepreku koja ih je ometala u svim prethodnim krizama, to jest da pronađu način da postupaju kao da su federalna vlada, a da pritom ne naruše odredbe evropskih sporazuma i ugovora. Za sprovođenje inicijative pronađeno je genijalno rešenje. Na ključnoj sednici Saveta u aprilu 2020, nemačka kancelarka Angela Merkel je navodno rekla: "Evropska centralna banka će kao naša jedina zajednička institucija koja poseduje stvarnu moć svakako morati da namiri ovaj račun. Hajde da je iskoristimo na najbolji mogući način."\nEvropski lideri su tako i učinili. Da bi apsorbovali neizbežni rast javnog duga, odlučili su da se primarni budžetski deficiti svih država članica nastali posle marta 2020. (uz isključivanje otplate prethodno postojećih dugova) finansiraju izdavanjem tridesetogodišnjih obveznica Evropske centralne banke. Tako dug rok dospeća omogućio bi evropskim liderima da izgrade pravu federalnu upravu, sa jedinstvenim trezorom, da Evropska centralna banka ne bi bila prinuđena da jednog dana štampa novac da isplati vlasnike obveznica. "Ako Evropa ne uspe da se ujedini za 30 godina", rekao je francuski predsednik Emanuel Makron na skupu Evropskog saveta u maju, "onda i ne zaslužujemo uniju."\nTu je zatim program novčane pomoći građanima u iznosu koji je ekvivalentan pomoći isplaćenoj u SAD za vreme pandemije. Lideri EU su shvatili da osnivački dokumenti Evropske centralne banke ne sprečavaju ECB da svakom odraslom stanovniku EU isplati pomoć od 2.000 evra, što ukupno iznosi oko 750 milijardi evra. Kada svi Evropljani – Nemci, Grci, Holanđani, Portugalci i svi ostali – prime pomoć u istom iznosu, odredbe evropskih sporazuma koje zabranjuju fiskalne transfere i novčanu pomoć između država članica nisu prekršene.\nTekst Janisa Varufakisa prvobitno je objavljen na portalu Project Syndicate, a sa engleskog ga je za Peščanik preveo Đorđe Tomić. Tekstove Peščanika čitajte na OVOM LINKU.\n15.04.2021\t• 12:18\nRekao vam je Lenon, davno:\n15.04.2021\t• 11:39\nKapitalizam kao sistem, kao ideologija, kao nacin razmisljanja prirodno suzbija svaku sustinsku solidarnost i zajednistvo. Dakle, nema mesta cudjenju, zasto je ovako a ne onako.


UN pozvale Jemen da prekine nasilje\nŠiitski pobunjenici Huti i međunarodno priznata vlada pozvani da počnu mirovne pregovore\nSavet bezbednosti Ujedinjenih nacija (UN) pozvao je zaraćene strane u Jemenu da se odmah dogovore o prekidu vatre i da drže sve luke otvorenim za humanitarnu pomoć koja je potrebna zbog opasnosti od gladi i brzog širenja kolere, prenosi Beta.\nU saopštenju svih 15 članica Saveta bezbednosti pozvani su šiitski pobunjenici Huti i međunarodno priznata vlada da počnu mirovne pregovore "na fleksibilan i konstruktivan način bez preduslova i u dobroj veri" da bi okončali građanski rat koji traje skoro tri godine.\nTakođe je naglašeno da je važno da sve luke budu otvorene jer su ključne za dopremanje humanitarne pomoći.\nAmbasador Velike Britanije u UN Metju Rajkroft rekao je da je to prvo saopštenje Saveta UN posle 15 meseci i prvo u kojem se strane pozivaju da prekinu nasilje, obnove politički proces i obezbede poptuni pristup za humanitarnu pomoć.\nImajući u vidu različite stavove država o Jemenu, Rajkroft je rekao da jedinstvo Saveta bezbednosti pokazuje kolika je zabrinutost zbog građanskog rata, a dodatno povećana humanitarnom krizom u toj zemlji.\n"Ovo je znak da strane zaista moraju da se vrate iskrenom, značajnom političkom procesu da okončaju sukob i da prevaziđu podele iz prošosti, a jedini način da to urade je kroz dugoročno političko rešenje", rekao je Rajkroft.


Načelnik Općine Centar Srđan Mandić zajedno sa pomoćnicom za obrazovanje, društvene djelatnosti, kulturu i sport Lejlom Dizdarević primio je delegaciju Saveza košarke u kolicima Bosne i Hercegovine.\nSredinom mjeseca juna Sarajevo će biti domaćin Europskog prvenstva za košarkaše u kolicima B i C divizije ECMBC „Sarajevo 2022“ na kojem će učestvovati 14 reprezentacija sa više od 300 takmičara, 30 zvaničnika iz 20 zemalja Europe.\nU svrhu organizacije ove manifestacije iz budžeta Općine Centar je izdvojeno 5.000 KM u svrhu podrške Savezu košarke u kolicima BiH.\nNačelnik Mandić se zahvalio članovima Saveza koji su došli iz Bihaća i naglasio da je sretan što je u prilici da može podržati ovu značajnu sportsku manifestaciju.\n-Iako smo mi lokalna zajednica i podržavamo aktivnosti koje su od interesa za našu općinu, mislim da je obaveza svih nas stati uz boje naše države i reprezentacije. Samo zajedno možemo napraviti velike rezultate, poručio je Mandić.\nDirektor košarkaške reprezentacije u kolicima Bosne i Hercegovine Alaga Pašić upoznao je načelnika Mandića sa aktivnostima koje se u realizuju za predstojeće Europsko prvenstvo. Između ostalog rekao je da je ovaj sport malo i zapostavljen u medijima, iako se košarka u kolicima smatra jednom od najraširenijih sportova za osobe s invaliditetom.\n-Nadam da ćemo organizaciju prvenstva dovesti do kraja na zadovoljstvo svih takmičara i gostiju koji će u mjesecu junu provesti deset dana u našem glavnom gradu, dodao je Pašić.\nDavne 1996. godine, kao odraz potrebe osoba sa invaliditetom za aktivnim uključivanjem u društvo kroz trenažno-takmičarski proces u sportu, u Zenici je u prisustvu 3 kluba iz Zenice(KIK Bosna), Sarajeva (3K Sarajevo) i Tuzle (KIK Veterani) formirana prva Asocijacija košarke u kolicima BiH (AKK BiH).\nDanašnjem prijemu prisustvovala je šefica odsjeka za kulturu i sport Amra Hašimbegović Vučković.


Konkurencijski savet upao u grčke banke\nBy Zacharias Petrou / Објављено на: November 8, 2019\nKonkurencijski savet Grčke izveo je u četvrtak akciju bez presedana u sedištima grčkih banaka u Atini.\nČini se da vlasti, postupajući po žalbama, istražuju da li su banke u ovoj zemlji planirale orkestrirano povećanje transakcionih naknada i provizija.\nImpresivna istraga pokrenuta je neočekivano, istovremeno u svim grčkim glavnim bankama, a inspektori su praktično izvršili prepad na sedišta ovih finansijskih institucija.\nKancelarije grčke Asocijacije banaka takođe su posetili inspektori, rekli su izvori.\nPrema lokalnim izveštajima, zvaničnici organa za zaštitu konkurencije otišli su iz banaka odnevši hard diskove, dokumente i informacije koje mogu biti od značaja za njihovu istragu, dok rukovodiocima prisutnim u vreme operacije nije bilo dozvoljeno da napuštaju prostorije ili se ni na bilo koji način mešaju u pretres.\nPretres je došao nakon nedavnog sastanka premijera Kyriacosa Mitsotakisa i bankara, tokom kojeg je premijer preporučio da se cene ne povećavaju.\nNakon sastanka, banke su saopštile da će odložiti planove povećanja naknada za niz usluga, koje su u početku postavljene da nadoknade gubitke pretrpljene u kamatama, koje i dalje opadaju.\nPre sastanka sa Mitsotakisom, ministar za razvoj i investicije Adonis Georgiadis izjavio je da bankari “treba da slušaju društvo” i da izbegavaju utisak da su orkestrirali povećanje naknada na račun klijenata.\nPozivajući se na izvore iz bankarskog sektora, Reuters je u četvrtak izvestio da bankari nisu zabrinuti da će istraga “otkriti bilo šta”. „… Kada cenite usluge, naravno, pratite konkurenciju – gore i dole. Međutim, čudno je da se ispitivanje dešava nakon što neke banke smanje provizije,” rekao je jedan bankar.\nDvojica drugih bankara izjavila su Rojtersu da je ovaj potez politički motivisan, nazivajući ga “predstavom” / ibna


Национални просветни савет одржао седницу у Призрену | Министарство просвете, науке и технолошког развоја\nNacionalni prosvetni savet održao sednicu u Prizrenu\nDvadeset druga Sednica Nacionalnog prosvetnog saveta (NPS) održana je 21. septembra u Srednjoj pravoslavnoj bogosloviji “Sveti Kirilo i Metodije” u Prizrenu.\nPredsednik nacionalnog prosvetnog saveta Radivoje Stojković, zahvalio je Episkopu raško-prizrenskom Teodosiju i igumanu Ilarionu Lupoloviću na podršci i gostoprimstvu, kao i blagoslovu da članovi Saveta posete manastire Banjska, Arhangeli, Dečani i Pećku patrijaršiji.\nStojković je na sednici ocenio da je rad Saveta u proteklih nekoliko meseci bio veoma plodotvoran i da su doneti reformisani programi nastave i učenja za osnovnu školu, uvedeni novi smerovi za gimnazije kao i programi za srednje stručne škole i nacionalne manjine.\nČlanovi Saveta upoznati su sa projektom „Demokratska kultura – kvalitetno obrazovanje za sve“, koji će biti realizovan u saradnji Saveta Evrope i Ministarstva prosvete, nauke i tehnološkog razvoja. Školama će biti upućen javni poziv da predlože aktivnosti koje će podržavati vrednosti globalne i lokalne kulture. Kako je istaknuto, Nacionalni prosvetni savet prvi put ima aktivnu ulogu u jednom takvom projektu.\nGovoreći o projektu “Državna matura” Stojković je kazao da su stručnjaci koji rade na tom projektu zainteresovani da prisusutvuju sednici Saveta u narednom periodu, kako bi razgovarali o svim pitanjima koji se odnose na organizovanje državne mature u Republici Srbiji.\nBilo je reči i o inicijativi da se informatičko obrazovanje uvede u oblast predškolskog vaspitanja i obrazovanja kroz matematičke igre i razvijanje algoritamskog načina razmišljanja.\nPo završetku sednice Saveta, nakon posete prizrenskoj Bogosloviji, članovi NPS su posetili manastir Dečane i Pećku patrijaršiju. Predloženo je da ubuduće jednom godišnje sednica Saveta bude organizovana na Kosovu i Metohiji.


eKapija | Rodno ravnopravne kompanije uspešnije na tržištu\nIzvor: eKapija | Četvrtak, 08.03.2018.| 13:57\nSa konferencije "Ravnopravnost je bolja za sve"\nSamo trećina Beograđana smatra da žene i muškarci imaju jednaka prava na radnom mestu, pokazalo je istraživanje koje je tokom februara za kompaniju IKEA sprovela istraživačka agencija Ipsos. Kada su u pitanju jednake mogućnosti za zapošljavanje, jednake plate i jednake mogućnosti za napredak u karijeri, muškarci imaju znatno pozitivniju percepciju o rodnoj ravnopravnosti u odnosu na žene.\nKako bi podigla svest o ovoj temi, IKEA je, u saradnji sa Koordinacionim telom za rodnu ravnopravnost Vlade Srbije i AFA ženskom mrežom, organizovala danas konferenciju "Ravnopravnost je bolja za sve", na kojoj se razgovaralo o tome kako privatni i javni sektor mogu da sarađuju u cilju unapređenja rodne ravnopravnosti na radnom mestu.\nNa forumu su učestvovali Jovanka Atanacković, pomoćnica ministarke građevinarstva, saobraćaja i infrastrukture, Jan Lundin, ambasador Švedske u Srbiji, Ljiljana Lončar, predstavnica Koordinacionog tela za rodnu ravnopravnost Vlade Srbije, Sari Brody, Leadership & Diversity Manager IKEA Grupe, Yana Mikhailova, regionalna direktorka Nestle Adriatic i predsednica Saveta stranih investitora, i Ingeborg Ofsthus, generalna direktorka Telenora u Srbiji.\n- Kao kompanija okrenuta ljudskim vrednostima, verujemo da širenje kulture ravnopravnosti pozitivno utiče na naše koleginice, kolege i kupce. Ravnopravnost je deo naših vrednosti i ključna je za naš poslovni uspeh i zato promovišemo stvaranje inkluzivne radne sredine u kojoj svi imaju jednake mogućnosti za razvoj. Posvećeni smo ovoj temi dugoročno, naročito u oblasti stvaranja rodno izbalansirane organizacije i podjednake zastupljenosti muškaraca i žena na rukovodećim pozicijama, obezbeđivanju istih mogućnosti za razvoj i istih plata za isti rad – izjavila je Sari Brody, Leadership & Diversity Manager, IKEA Grupa.\nJovanka Atanacković, pomoćnica ministarke građevinarstva, saobraćaja i infrastrukture, istakla je da je Koordinaciono telo za rodnu ravnopravnost uradilo mnogo u prethodne tri godine na ovom polju, ali je preostalo još mnogo posla "da partnerski doprinesemo izgradnji društva u kojem će žene i muškarci biti ravnopravni, jer je to preduslov demokratskog, ekonomski naprednog, inkluzivnog i tolerantnog društva".\n- Brojna istraživanja pokazuju da kompanije sa izraženijom rodnom ravnopravnošću ostvaruju veće uspehe od konkurentnih firmi u kojima su muškarci dominantni. U više od 20% slučajeva te kompanije ostvaruju veći ekonomski uspeh, a u skoro 30% više slučajeva ostaju verni dugoročnim ciljevima. Da bi rodna ravnopravnost postala realnost na radnim mestima u Srbiji, neophodno je početi od podizanja svesti u društvu i javnog zagovaranja ove teme – izjavila je Žaklina Kusić, predsednica AFA ženske mreže.\nKonferencija je deo šire kampanje koju kompanija IKEA organizuje u regionu jugoistočne Evrope na temu rodne ravnopravnosti na radnom mestu.\nkonferencija Ravnopravnost je bolja za sve\nrodna ravnopravnost na radnom mestu\nAFA ženska mreža


Dan online - Drustvo: Za sportske terene 232.000 eura - 2018-08-10\nDrustvo REKONSTRUKCIJA PLAVSKE ŠKOLE „HAJRO ŠAHMANOVIĆ“ Za sportske terene 232.000 eura\nMinistar prosvjete Damir Šehović i predstavnici konzorcijuma „Adrija internacional“ i „Tehnogradnja“ Pljevlja potpisali su ugovor o izvođenju radova na uređenju školskog dvorišta i adaptaciji sportskih terena osnovne škole „Hajro Šahmanović“ u Plavu, čija je vrijednost 232.000 eura. Kako je saopšteno iz Ministarstva prosvjete, radovi počinju narednih dana.\nU saopštenju se navodi da će realizacijom ovog projekta učenici u najvećoj plavskoj osnovnoj školi dobiti dva sportska terena sa savremenim podlogama prilagođenim za razne ekipne sportove, prostor sa spravama za vježbanje na otvorenom, igralište, te tribine kapaciteta preko 200 mjesta. Kroz projekat će se, kako dodaju, urediti prilaz školi i riješiti problem parkinga, a rok za završetak radova je 110 dana od dana uvođenja izvođača u posao.\n– Ministarstvo prosvjete je u dijelu jačanja školske infrastrukture poseban akcenat stavilo na poboljšanje uslova za izvođenje nastave fizičkog vaspitanja. Stvaranje uslova za razvijanje zdravih navika, sportskog duha i upoznavanje djece sa zdravim stilovima života, jedan su od naših prioriteta. Uređenje školskog dvorišta i adaptacija sportskih terena OŠ „Hajro Šahmanović“ u Plavu samo je jedan u nizu ovakvih projekata – poručio je Šehović.\nPrema njegovim riječima, nakon adaptacije, sportski tereni plavske škole postaće centar sportskih zbivanja i okupljanja lokalne zajednice. Šehović je podsjetio da je ministarstvo krajem jula raspisalo tender za izgradnju sportskih terena OŠ „Džafer Nikočević“ u Gusinju, te da se očekuje i raspisivanje tendera za izvođenje radova na adaptaciji školske sportske sale OŠ „Marko Miljanov“ u Bijelom Polju.


Novljanka je u prvom kolu poražena od favorizovane Belgijanke Eliz Mertens sa 6:2, 6:0.\nDanka je već na startu duela izgubila svoj servis gem, potom držala korak za rivalkom do rezultata 3:2, da bi nastavak donio apsolutnu dominaciju 16. nositeljke u Melburnu.\nMertens je nanizala devet gemova zaredom i za nepun sat proslavila plasman u drugu rundu.\nNaša igračica je napravila čak 27 neiznuđenih grešaka, upisala tek šest vinera, a nijednom nije došla u priliku da napravi brejk.\nEliz Mertens će u narednom kolu odmjeriti snage sa Britankom Hiter Votson, trenutno 75. teniserkom na WTA listi.


Festival „Isidora Žebeljan” od 15. do 17. juna u Kragujevcu\nInternacionalni festival „Isidora Žebeljan”, posvećen jednoj od najistaknutijih srpskih kompozitorki, biće održan od 15. do 17. juna u Kragujevcu, saopštili su danas organizatori Muzička omladina Kragujevac. Program Festivala činiće koncert Žebeljan ansambla, koji će ovom prilikom izvesti dela primenjene muzike ove istaknute kompozitorke, pisana za pozorišne predstave domaćih i stranih produkcija. Kompozitorka Žebeljan (1967-2020) je preminula u septembru prošle godine od duge i teške bolesti. Pored toga, na otvaranju Festivala biće proglašen pobednik takmičenja mladih kompozitora, a nagradu će uručiti predsednik međunarodnog žirija, hrvatski kompozitor Ivo Josipović, prenosi Tanjug. Na zatvaranju manifestacije će nastupiti orkestar sa solistima vođen istaknutim srpskim dirigentom


MOBTRACK:24 ROUTE PLANNING - ALAT ZA OPERATIVNI NIVO OPTIMIZACIJE TRANSPORTA\nOd juna 2014. godine kompanija Mobile Solutions, u okviru sistema za GPS/GPRS praćenje vozila MobTrack:24, svojim korisnicima nudi novu uslugu - MobTrack:24 Route planning. Kreirali smo novi proizvod koji objedinjuje modul za lociranje, praćenje i nadgledanje vozila, funkcije za izveštavanje i planer ruta. Integrisano rešenje za GPS/GPRS praćenje vozila i rutiranje olakšava rad transportnih, industrijskih i trgovačkih klijenata.\nNovim modulom, koji je deo sistema MobTrack24, smo stvorili mogućnost za brzo, precizno i efikasno planiranje dostave robe ili obilaska terena od strane komercijalista. Nudimo mogućnost da putem našeg sistema menadžeri transporta upravljaju voznim parkom, planiraju poslovanje, porede planirane i realizovane zadatke, uz efikasno integrisanje sa postojećim informacionim sistemima u svojoj kompaniji, ulažući u sve to minimalne resurse.\nMobTrack:24 Route planning je model za optimalno rutiranje kroz postupak koji iziskuje tačnost i preciznost, uz iznalaženje ruta kretanja vozila, kako bi pređeni put bio što manji, a zadovoljeni svi zadati preduslovi koje formuliše korisnik ovog rešenja. Ovo je rešenje za kompanije koje žele da optimizuju svoje transportne aktivnosti, ne prepuštajući ih slučaju, kao i da se bave analizom realizovanog puta svog voznog parka.\nStandardne funkcije MobTrack:24 Route planning čine putni nalozi za vozača, planovi i mape, kao i pregled statistike ruta, sa izveštajima o neostvarenim rutama i nerealizovanim vremenskim pretpostavkama, uz precizan pregled iskorišćenosti transportnih i ljudskih resursa. Omogućeno je modeliranje transportnih puteva uz povećanje kvaliteta usluga i skraćenje transportnih puteva.\nFUNKCIONALNOSTI MODULA MOBTRACK:24 ROUTE PLANNING\nUz algoritamske analize transportnih puteva, MobTrack:24 Route planning omogućava definisanje optimalnih puteva, algoritamsku analizu stajnih, odnosno isporučnih mesta, veličinu i strukturu voznog parka, kao i analizu svake stavke pojedinačne rute. Moguće je efikasno kreirati transportni plan i prilagoditi transportnu putanju u skladu sa potrebama poslovanja, uz izdavanje radnih naloga i nadzor realizacije planiranog.\nInteraktivna grafika sistema omogućava jednostavno razumevanje i uređivanje transportnih ruta, uz željenu izmenu redosleda naloga i unošenje predviđenih parametara i potrebnih izmena, kako bi se optimalizovali troškovi transporta.\nFunkcionalnosti modula MobTrack:24 Route planning su:\nRukovanje tačkama od interesa (eng. Point of Interest, skraćeno POI) koje predstavljaju lokacije koje su zanimljive korisniku\nOtvoreni interfejs koji omogućava komunikaciju sa WMS-om, odnosnom ERP-om korisnika, i integraciju sa informacionim sistemom korisnika u procesu rutiranja\nIzbor optimalnog redosleda obilaska lokacija\nPronalaženje optimalnog puta između zadatih lokacija\nIzrada planova dostave za jedno vozilo, grupu vozila ili sva vozila klijenta\nGenerisanje putnog, odnosno radnog naloga za vozača koji sadrži logističke parametre - vremena početka vožnje, kilometražu i vreme vožnje do svake lokacije, planirano vreme zadržavanja na lokaciji i dr.\nProvera realizacije planiranog naloga poređenjem sa realizovanom rutom po više kriterijuma (odstupanju od pređenog puta, prekoračenje u vremenu vožnje ili vremenu stajanja na lokaciji, odstupanje u redosledu obilaska lokacija, izlasku iz zadate rute između lokacija i dr.)\nMogućnost tabelarnog prikaza, kao i prikaza ruta na mapi\nOgraničenje: u ovom trenutku jedini kriterijum po kojem se vrši optimalni izbor rute je lokacija korisnika.\nKOME JE NAMENJEN MOBTRACK:24 ROUTE PLANNING?\nUpotrebom sistema MobTrack:24 naši korisnici dobijaju mogućnost da optimizuju troškove transporta, da organizuju zone transporta i poboljšaju usluge kupcima. Modul je namenjen širokom krugu korisnika:\nFirmama koje nemaju jasne planove korišćenja vozila. Kod ovih korisnika modul se može upotrebiti za analizu vožnji i na osnovu toga se može oceniti da li vozači koriste optimalne puteve između lokacija na kojima su se zaustavljali.\nŠTA JE POTREBNO ZA KORIŠĆENJE MOBTRACK:24 ROUTE PLANNING?


Novih 25 autosmećara i autopodizača za kontejnere - ecofeminizam\nfeb 9, 2022 autosmećari, gradonačelnik Stevan Bakić, Irena Vujović, Ministarstvo za zaštitu životne sredine, otpad, Regionalna deponija, upravljanje otpadom\nNabavljeno je 25 najsavremenijih novih autosmećara i autopodizača za kontejnere u vrednosti od 320 miliona dinara. Reč je o realizaciji projekta „Izgradnja regionalnog sistema upravljanja otpadom za Grad Suboticu i opštine Senta, Kanjiža, Bačka Topola, Mali Iđoš, Novi Kneževac i Čoka“. Nabavka se odnosi na Sektorski program „Zaštita životne sredine, klimatske promene i energetika“ IPA za 2012. godinu.\nTim povodom je Postrojenje za separaciju otpada u „Regionalnoj deponiji“ d.o.o. Subotica obišla je ministarka zaštite životne sredine Irena Vujović. Ministarka je izjavila kako je ovo važan dan za građane Subotice. Kao za sve građane Severnobačkog upravnog okruga i nekoliko opština iz Severnobanatskog upravnog okruga.\n„Želim, pre svega, da se zahvalim na prisustvu gradonačelniku Bakiću i predstavnicima svih šest opština. Kao i na saradnji u prethodnom periodu. Oni su oni svojom posvećenošću pokazali da žele da promene na bolje sliku u svojim sredinama. Mi danas, možda prvi put u Subotici i čitavom Okrugu, na jednom mestu imamo opremu vrednu skoro tri miliona evra. Svih ovih 17 autosmećara i osam autopodizača otići će u jedan grad i šest opština. To će značajno unaprediti kvalitet životne sredine i upravljanje čvrstim otpadom“, istakla je ministarka Vujović.\nPrioritet je upravljanje otpadom\nDodala je da je upravljanje čvrstim otpadom jedan od prioriteta Ministarstva zaštite životne sredine i problem koji, verovatno, najviše muči građane čitave Srbije.\n„Zahvaljujući nabavljenoj opremi, uslediće i zatvaranje nesanitarnih i divljih deponija na teritorijama Severnobačkog i Severnobanatskog upravnog okruga.Zbog toga i regionalni centar za upravljanje otpadom koji postoji“, kazala je ministarka Vujović.\nUz konstataciju da su Grad Subotica i opštine Senta, Kanjiža, Bačka Topola, Mali Iđoš, Novi Kneževac i Čoka prethodnih godinu dana bili veoma aktivni na raspisanim konkursima Ministarstva zaštite životne sredine, ministarka je pozvala predstavnike Grada Subotice i pomenutih opština da to čine i u narednom periodu.\n„Upravo je u toku konkurs za zamenu kotlova i pošumljavanje. Ovih dana očekujemo i puštanje konkursa za uklanjanje divljih deponija i smetlišta širom Srbije. Razgovarala sam sa gradonačelnikom Bakićem da zatvorimo i Gradsku deponiju u Subotici na koju se i dalje odvozi otpad. Bez obzira što postoji regionalni centar koji bi trebalo da radi maksimalnim kapacitetom kako bi oba okruga, i Severnobački i Severnobanatski, bili čisti. Jedni ste od retkih okruga koji imaju regionalnu deponiju po svim evropskim standardima. I to zahvaljujući našim partnerima iz Evropske unije koji su učestvovali u finansiranju ovog projekta“, naglasila je ministarka Irena Vujović.\nBakić: Veliki dan poboljšanje kvaliteta životne sredine\nU obilasku rada Regionalne deponije ministarki se pridružio gradonačelnik Subotice Stevan Bakić, kao i predsednicima i predstavnicima svih opština koji učestvuju u projektu. Gradonačelnik Bakić je rekao da je danas veliki dan, ne samo za Suboticu i kvalitet životne sredine ovog grada, nego i za sve građane čije optine učestvuju u projektu izgradnje i opremanja Regionalne deponije. Nabavkom ovih vozila konačno se zaokružuju svi uslovi potrebni za rad.\n„Zahvaljujem se Ministarstvu zaštite životne sredine i Vladi Republike Srbije što su omogućili nabavku 25 najsavremenijih vozila za transport otpada. Vrednost ove nabavke je 320 miliona dinara. Naročito se zahvaljujem ministarki Ireni Vujović na podršci koju je pružila na ovom i mnogim drugim projektima. Čestitam našim lokalnim stručnim službama koje su kvalitetno uradile svoj deo posla da danas, konačno, budemo nadomak ozbiljnog i kvalitetnog upravljanja otpadom, za oko 260.000 građana koji žive u opštinama koje pokriva Regionalna deponija“, istakao je gradonačelnik Bakić.\nSubotica preuzima sedam kamiona za transport smeća velikog kapaciteta, jedan kamion manje nosivosti, kao i dva autopodizača za kontejnere.\n„Ostala vozila preuzeće naši prijatelji iz pomenutih opština. Na taj način se zaokružuje projekat započet još 2012. godine. Projekat je vredan 24 miliona evra i stanje životne sredine čitavog prostora severne Bačke i velikog dela severnog Banata trebalo bi značajno da bude unapređen kroz razdvajanje i obradu otpada. Velike deponije, koje zauzimaju i zagađuju ogromne površine, konačno odlaze u istoriju. I današnja dodela ovih vozila rezultat je odgovorne i uspešne ekološke politike države Srbije, na čelu sa predsednikom Aleksandrom Vučićem. Grad Subotica i opštine, naši partneri na ovom projektu, nastaviće da podržavaju tu politiku“, poručio je gradonačelnik Stevan Bakić.


Članovi EP: EU da pruži humanitarnu pomoć Avganistancima\nTanjug 19. avgusta 2021. 16:38\nBRISEL – Članovi Evropskog parlamenta poručili su danas da bi Evropa trebalo da pruži humanitarnu pomoć Avganistancima i razmotri formiranje nove politike prema Avganistanu.\nTo je zaključeno na sastanku Odbora za spoljne poslove sa visokim predstavnikom EU za spoljnu politiku Žozepom Boreljom, na kome se razgovaralo o situaciji u Avganistanu i sa kojeg je poručeno da Evropa treba da pruži humanitarnu pomoć i deluje jedinstveno.\nNa sastanku Borelj je istakao da je trenutna situacija „katastrofa“ za Avganistance i Zapad, a da je sada prioritet evakuisati sve Avganistance koji su radili za evropske institucije, što je ujedno i „moralna dužnost“ EU, prenosi Hina.\nMnogi su na sastanku ukazali na potrebu razvijanja nove evropske politike prema Avganistanu i drugim zemljama Srednje Azije.\n„Treba nam novi pristup prema Avganistanu jer će novi igrači pokušati da popune politički vakum u zemlji“, kazao je Dejvid Mekalister, predsednik Odbora za spoljne poslove, a u tom je kontekstu posebno apostrofirao Rusiju i Kinu.\nBorelj je ocenio da dolazak talibana na vlast u Avganistanu predstavlja „najvažniji geopolitički događaj“ od Krimske krize 2014. godine i „novu priliku“ za Kinu, Rusiju i Tursku koje će je iskoristiti da bi proširile svoj uticaj u centralnoj Aziji.\nUragan Sem ojačao u uragan treće kategorije u Atlantiku\nMilanovic: Ja sam najgluplji, šta bi bilo da sam…\nOtkazan patriotski skup Crnogoraca protiv aktuelne vlasti\nU Beranu obnovljena najveća trobojka u Crnoj Gori